cyanic-selkie/wikianc huggingface dataset:
നാച്ചുറൽ റിസോഴ്സസ് കൺസെർവഷൻ സർവീസ്
കർഷകർക്കും സ്വകാര്യ സ്ഥലഉടമകൾക്കും അവയുടെ പരിപാലകർക്കും വേണ്ട സാങ്കേതിക സഹായം നൽകുന്നതിനുള്ള [United States Department of Agriculture|യുണൈറ്റഡ് സ്റ്റേറ്റ്സ് ഡിപ്പാർട്മെന്റ്  ഓഫ് അഗ്രിക്കൾച്ചറിന്റെ]] (USDA) കീഴിലുള്ള ഒരു ശാഖയാണ് നാച്ചുറൽ റിസോഴ്സസ് കൺസെർവഷൻ സർവീസ്,  Natural Resources Conservation Service (NRCS). മുൻപ് ഇതിന്റെ പേര് സോയിൽ കൺസെർവഷൻ സർവീസ്, Soil Conservation Service (SCS) എന്നായിരുന്നു.
1994-ൽ ബിൽ ക്ലിന്റണിന്റെ കാലത്താണ് കൂടുതൽ വിശാലമായ ഉദ്യമത്തെ സൂചിപ്പിക്കാനായി ഇതിനെ പുനർനാമകരണം ചെയ്തത്. 12,000 ജോലിക്കാർ മാത്രമുള്ള ഒരു ചെറിയ ശാഖയാണിത്. സ്റ്റേറ്റ് ഗവൺമെന്റിന്റെയും പ്രാദേശിക ശാഖകളുടെയും സഹകരണ പങ്കാളിത്തത്തോടെ സ്വകാര്യസ്ഥലങ്ങളിലെ പ്രകൃതിവിഭവങ്ങളുടെ സംരക്ഷണവും പരിപാലനവും അഭിവൃദ്ധിപ്പെടുത്തലുമാണ് ഇതിന്റെ ലക്ഷ്യം.
സസ്യങ്ങൾ
പരിസ്ഥിതിയുടെ ആരോഗ്യത്തിൽ സസ്യങ്ങൾ വലിയ പങ്ക് വഹിക്കുന്നു. സസ്യങ്ങളെ പരിപാലിക്കുന്നവർക്ക് NRCS കാര്യമായ ധനസഹായം വാഗ്ദാനം നൽകുന്നു. NRCS-ന്റെ അതിനായുള്ള പല ഘടകങ്ങൾ ഇതിനായി ഒത്തൊരുമയോടെ പ്രവർത്തിക്കുന്നു. അപകടകാരികളായ സസ്യങ്ങളെ നശിപ്പിക്കാനുള്ള ശ്രമങ്ങളും ഇതിൽ ഉൾപ്പെടുന്നു.
ഡാറ്റാബേസ്
അമേരിക്കയിലും അതിന്റെ അതിത്തികളിലുമുള്ള എല്ലാത്തരം സസ്യങ്ങളുടെയും വിവരങ്ങൾ ഇതുനൽകുന്നു. സസ്യങ്ങളുടെ പേരുകൾ, വിതരണ വിവരങ്ങൾ, പ്രത്യേകതകൾ,ചിത്രങ്ങൾ, വിള വിവരങ്ങൾ, കാർഷികോപകരണങ്ങളെക്കുറിച്ചുള്ള വിവരങ്ങൾ എന്നിവയെല്ലാം ഇതിൽ ഉൾപ്പെടുന്നു. വിവിധ ശാഖകൾ തമ്മിലുള്ള വിവരങ്ങളുടെ കൈമാറ്റം എളുപ്പമാക്കുകവഴി ചെലവുകൾ ചുരുക്കാനും കഴിയുന്നു.
പുറം കണ്ണികൾ
വർഗ്ഗം:പരിസ്ഥിതിസംരക്ഷണ വെബ്സൈറ്റുകൾ വർഗ്ഗം:സസ്യശാസ്ത്രം
ഒലയ്യ, റിയാദ്
ഒലയ്യ (in Arabic: العليا) സൌദി അറേബ്യൻ പട്ടണമായ റിയാദിലെ ഒരു സാമ്പത്തിക ജില്ലയാണ്. പട്ടണത്തിൻറെ വടക്കു വശത്തായിട്ടാണ് ഒലയ്യ സ്ഥിതി ചെയ്യുന്നത്. റിയാദിലെ പ്രധാന കെട്ടിടങ്ങളും സ്ഥാപനങ്ങളായ കിങ്ഗം സെൻറർ ഇവിടെ സ്ഥിതി ചെയ്യുന്നു. ഇതിനുള്ളിലാണ് വിഖ്യാതമായി ഫോർ സീസൺസ് ലക്ഷുറി ഹോട്ടൽ സ്ഥിതി ചെയ്യുന്നത്. പണിപൂർത്തിയായിക്കൊണ്ടിരിക്കുന്ന അൽ-റാജി ടവർ സൌദി അറേബ്യയിലെ ഏറ്റവും ഉയരമുള്ള കെട്ടിടമായി അറിയപ്പെടുന്നതാണ്.
അവലംബം
വർഗ്ഗം:റിയാദ്
ക്രിസ്റ്റബെൽ പാങ്ക്ഹർസ്റ്റ്
ഇംഗ്ലണ്ടിലെ മാഞ്ചസ്റ്ററിൽ ജനിച്ച ഒരു ബ്രിട്ടീഷ് സഫ്രാജിസ്റ്റായിരുന്നു ഡേം ക്രിസ്റ്റബെൽ ഹാരിയറ്റ് പാങ്ക്ഹർസ്റ്റ്, ഡി‌ബി‌ഇ (/ ˈpæŋkhərst /; 22 സെപ്റ്റംബർ 1880 - 13 ഫെബ്രുവരി 1958). വിമൻസ് സോഷ്യൽ ആന്റ് പൊളിറ്റിക്കൽ യൂണിയന്റെ (ഡബ്ല്യുഎസ്പിയു) സഹസ്ഥാപകയായ അവർ 1912 മുതൽ 1913 വരെ ഫ്രാൻസിലെ പ്രവാസത്തിൽ നിന്ന് തീവ്രവാദ പ്രവർത്തനങ്ങൾക്ക് നിർദ്ദേശം നൽകി. 1914 ൽ അവർ ജർമ്മനിക്കെതിരായ യുദ്ധത്തെ പിന്തുണച്ചു. യുദ്ധാനന്തരം അവർ അമേരിക്കയിലേക്ക് പോയി. അവിടെ രണ്ടാം അഡ്വെൻറിസ്റ്റ് പ്രസ്ഥാനത്തിന്റെ സുവിശേഷകയായി ജോലി ചെയ്തു.
ആദ്യകാലജീവിതം
വനിതാ വോട്ടവകാശ പ്രസ്ഥാന നേതാവ് എമ്മലൈൻ പാങ്ക്ഹർസ്റ്റിന്റെയും തീവ്ര സോഷ്യലിസ്റ്റ് റിച്ചാർഡ് പാങ്ക്ഹർസ്റ്റിന്റെയും സിൽ‌വിയയുടെയും അഡെല പാങ്ക്ഹർ‌സ്റ്റിന്റെയും സഹോദരിയായിരുന്നു ക്രിസ്റ്റബെൽ പാങ്ക്ഹർസ്റ്റ്. അവരുടെ അച്ഛൻ ഒരു ബാരിസ്റ്ററും അമ്മയ്ക്ക് ഒരു ചെറിയ കടയും ഉണ്ടായിരുന്നു. മാഞ്ചസ്റ്ററിലെ ജനനമരണ രജിസ്ട്രാറായി ജോലി ചെയ്തിരുന്ന ക്രിസ്റ്റബെൽ അമ്മയെ സഹായിച്ചു. സാമ്പത്തിക പോരാട്ടങ്ങൾക്കിടയിലും, സുഖസൗകര്യങ്ങളേക്കാൾ അവരുടെ ഭക്തിയിലുള്ള ഉറച്ച വിശ്വാസമാണ് അവരുടെ കുടുംബത്തെ എല്ലായ്പ്പോഴും പ്രോത്സാഹിപ്പിച്ചത്.
നാൻസി എല്ലെൻ റുപ്രെച്റ്റ് എഴുതി, "ഒരു മധ്യവർഗ കുടുംബത്തിൽ ജനിച്ച ആദ്യത്തെ കുട്ടിയുടെ ഒരു പാഠപുസ്തക ചിത്രീകരണമായിരുന്നു അവർ. കുട്ടിക്കാലത്തും യൗവനത്തിലും അവർ സുന്ദരിയും, ബുദ്ധിമതിയും, ആത്മവിശ്വാസമുള്ളവളും, ആകർഷകമുള്ളവളും, കരിസ്മാറ്റികുമായിരുന്നു." ക്രിസ്റ്റബെൽ അമ്മയുമായും അച്ഛനുമായും ഒരു പ്രത്യേക ബന്ധം ആസ്വദിച്ചു. സാമുവൽ ടെയ്‌ലർ കോളറിഡ്ജിന്റെ കവിതയായ "ക്രിസ്റ്റബെൽ" ("സുന്ദരിയായ ക്രിസ്റ്റബെൽ / അവരുടെ അച്ഛൻ ആരെയാണ് നന്നായി സ്നേഹിക്കുന്നത്") എന്ന കവിതയിൽ നിന്ന് അവർക്ക് "ക്രിസ്റ്റബെൽ" എന്ന് പേരിട്ടു. 1928-ൽ അമ്മയുടെ മരണം ക്രിസ്റ്റബെലിനെ വല്ലാതെ ബാധിച്ചു.
വിദ്യാഭ്യാസം
സ്‌കൂളിൽ പോകുന്നതിന് മുമ്പ് പാങ്കുർസ്റ്റ് സ്വന്തം വീട്ടിൽ നിന്ന് വായിക്കാൻ പഠിച്ചു. അവളും അവരുടെ രണ്ട് സഹോദരിമാരും മാഞ്ചസ്റ്റർ ഗേൾസ് ഹൈസ്കൂളിൽ ചേർന്നു. മാഞ്ചസ്റ്റർ സർവകലാശാലയിൽ നിന്ന് നിയമ ബിരുദം നേടിയ അവർ എൽഎൽബിയിൽ ബഹുമതികൾ നേടി. പരീക്ഷ പക്ഷേ, ഒരു സ്ത്രീയെന്ന നിലയിൽ, അഭിഭാഷകവൃത്തി ചെയ്യാൻ അനുവദിച്ചില്ല. പിന്നീട് പാൻഖർസ്റ്റ് ഒരു കുടുംബ സുഹൃത്തിനൊപ്പം താമസിക്കാൻ ജനീവയിലേക്ക് താമസം മാറി. പക്ഷേ, 1898-ൽ അവരുടെ അച്ഛൻ മരിച്ചപ്പോൾ, ബാക്കിയുള്ള കുട്ടികളെ വളർത്താൻ അമ്മയെ സഹായിക്കാനായി വീട്ടിലേക്ക് മടങ്ങി.
വോട്ടവകാശം
1908 ഡിസംബറിൽ ഷാർലറ്റ് മാർഷ്, ഡൊറോത്തി റാഡ്ക്ലിഫ്, എൽസ ഗൈ എന്നിവർ ജയിലിൽ നിന്ന് പുറത്തിറങ്ങിയ ക്രിസ്റ്റബെൽ പാൻഖർസ്റ്റിനെ സ്വാഗതം ചെയ്തു.
1905-ൽ ക്രിസ്റ്റബെൽ പാൻഖർസ്റ്റ് സ്ത്രീകളുടെ വോട്ടവകാശത്തിനായുള്ള ആവശ്യങ്ങൾ ഉന്നയിച്ചുകൊണ്ട് ഒരു ലിബറൽ പാർട്ടി യോഗത്തെ തടസ്സപ്പെടുത്തി. അവൾ അറസ്റ്റിലാവുകയും സഹ വോട്ടർ ആനി കെന്നിയ്‌ക്കൊപ്പം അവരുടെ പൊട്ടിത്തെറിക്ക് ശിക്ഷയായി പിഴ നൽകുന്നതിനുപകരം ജയിലിലേക്ക് പോകുകയും ചെയ്തു. അവരുടെ കേസ് വളരെയധികം മാധ്യമ താൽപ്പര്യം നേടി. അവരുടെ വിചാരണയെത്തുടർന്ന് WSPU യുടെ റാങ്കുകൾ വർദ്ധിച്ചു. മകളുടെ അറസ്റ്റിന് ശേഷം എമെലിൻ പാൻഖർസ്റ്റ് സ്ത്രീകളുടെ വോട്ടവകാശത്തിനുവേണ്ടി കൂടുതൽ തീവ്രവാദ നടപടികൾ സ്വീകരിക്കാൻ തുടങ്ങി. അവളുടെ തത്ത്വങ്ങൾക്കായി പല അവസരങ്ങളിലും തടവിലാക്കപ്പെട്ടു
പുറംകണ്ണികൾ
വർഗ്ഗം:1880-ൽ ജനിച്ചവർ വർഗ്ഗം:1958-ൽ മരിച്ചവർ
ടോറൻസ്
ടോറൻസ് അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ ലോസ് ഏഞ്ചൽസ് കൗണ്ടിയു ടെ തെക്കൻ ഉൾക്കടൽ മേഖലയിൽ (തെക്കുപടിഞ്ഞാറ്) സ്ഥിതി ചെയ്യുന്ന ഒരു നഗരമാണ്. ഈ നഗരത്തിന് 1.5 മൈൽ (2.4 കിലോമീറ്റർ) നീളത്തിൽ പസഫിക് സമുദ്രതീരമുണ്ട്. ഇളം ചൂടുള്ള താപനില, കടൽക്കാറ്റ്, കുറഞ്ഞ ആർദ്രത, 12.55 ഇഞ്ച് ശരാശരി വർഷിക മഴ എന്നിങ്ങനെയായി വർഷം മുഴുവൻ നിലനിൽക്കുന്ന മിതമായ കാലാവസ്ഥയാണ് ടോറൻസ് നഗരത്തിൽ അനുഭവപ്പെടാറുള്ളത്.
1921 ൽ സംയോജിപ്പിക്കപ്പെട്ടതുമുതൽ ഈ നഗരത്തിൻറെ വളർച്ച അതിവേഗത്തിലായിരുന്നു. 2013 ൽ കണക്കുകൂട്ടിയതുപ്രകാരമുള്ള ഈ നഗരത്തിലെ ആകെ ജനസംഖ്യ 147,478 ആയിരുന്നു. വാസഗേഹങ്ങളും ലഘു ഹൈടെക് വ്യവസായങ്ങളുമുൾക്കൊള്ളുന്ന ഈ നഗരത്തിൽ 90,000 പാതയോര വൃക്ഷങ്ങളും 30 നഗര ഉദ്യാനങ്ങളുമുണ്ട്. കുറ്റകൃത്യങ്ങൾ കുറഞ്ഞ നഗരമായി അറിയപ്പെടുന്ന ടോറൻസ്, ലോസ് ആഞ്ചെലസ്‍ കൗണ്ടിയിലെ സുരക്ഷിത നഗരങ്ങളിലൊന്നാണ്. അമേരിക്കൻ യൂത്ത് സോക്കർ ഓർഗനൈസേഷൻറെ (AYSO) ജന്മസ്ഥലമാണ് ടോറൻസ്. ഇതുകൂടാതെ ടോറസ് നഗരം കാലിഫോർണിയയിലെ ജപ്പാനീസ് വംശജർ കൂടുതലുള്ള നഗരങ്ങളിൽ രണ്ടാം സ്ഥാനത്താണ് (8.9%).
ചരിത്രം
ആയിരക്കണക്കിന് വർഷങ്ങളായി ടോംഗ്വ തദ്ദേശീയ അമേരിക്കൻ ഇന്ത്യൻ വർഗ്ഗക്കാരുടെ ആവാസകേന്ദ്രമായിരുന്നു ടോറൻസ്.
1784 ൽ സ്പാനിഷ് സാമ്രാജ്യത്തിലെ രാജാവായിരുന്ന കാർലോസ് മൂന്നാമൻ, സ്പാനിഷ് കൊളോണിയൽ ആധിപത്യത്തിലുള്ള ന്യൂസ്പെയിനിലെ ലാസ് കാലിഫോർണിയാസ് പ്രവിശ്യയുടെ ഉപരിഭാഗവും ഇന്നത്തെ ടോറൻസ് നഗരം ഉൾക്കൊള്ളുന്ന പ്രദേശങ്ങളും സ്പാനിഷ് ലാൻറ് ഗ്രാന്റായി റാഞ്ചോ സാൻ പെട്രോ എന്ന പേരിൽ ജുവാൻ ജോസ് ഡൊമിൻഗ്വെസിനു നല്കുന്നതായി ഉത്തരവു പുറപ്പെടുവിച്ചിരുന്നു. പിന്നീട് 1846 ൽ ഗവർണർ പിയോ പിക്കോയുടെ നേതൃത്വത്തിൽ ഈ മേച്ചിൽപ്രദേശം വിഭജിക്കുകയും  സ്വതന്ത്ര മെക്സിക്കോയിലെ അൽട്ടാ കാലിഫോർണിയ പ്രവിശ്യയിൽ, ജോസ് ലോറെറ്റോ, ജുവാൻ കാപിസ്ട്രാനോ സെപൽവെഡ എന്നിവർക്ക് “റാഞ്ചോ ഡി ലോസ് പാലോസ് വെർഡസ് “എന്ന ലാന്റ് ഗ്രാന്റായി അനുവദിക്കുകയും ചെയ്തു.
1900 കളുടെ പ്രാരംഭത്തിൽ, റിയൽ എസ്റ്റേറ്റ് വികസിതാവായ ജാരഡ് സിഡ്നി ടോറൻസും മറ്റു നിക്ഷേപകരും ലോസ് ആഞ്ജലസിലിനു തെക്കായി ഒരു വ്യാവസായിക-പാർപ്പിട മിശ്രിത സമൂഹം സൃഷ്ടിക്കുന്നതിന്റെ ഫലമായുണ്ടാകാവുന്ന മൂല്യം മനസ്സിലാക്കി. അവർ ഒരു പഴയ സ്പാനിഷ്  ഭൂ ഗ്രാൻറ് വിലയ്ക്കു വാങ്ങുകയും ഒരു പുതിയ ആസൂത്രിത സമൂഹം രൂപകൽപന ചെയ്യുന്നതിനായി ലാൻഡ്സ്കേപ്പ് ആർക്കിടെക്റ്റായ ഫ്രെഡറിക് ലോ ഓംസ്റ്റെഡി ജൂനിയറുടെ സഹായം തേടുകയും  ചെയ്തു. ഇതിന്റ ഫലമായി 1912 ഒക്ടോബറിൽ സ്ഥാപിതമായ പുതിയ നഗരം ടോറൻസിന്റെ പേരിൽ അറിയപ്പെട്ടു. 1921 മെയ് മാസത്തിൽ ടോറൻസ് നഗരം ഔദ്യോഗികമായി സംയോജിപ്പിക്കപ്പെട്ടു. ഈ പുതിയ നഗരപ്രദേശത്തിന്റെ പ്രാഥമിക അതിർത്തികളായി കിഴക്ക് വെസ്റ്റേൺ അവന്യൂ, വടക്ക് ഡെൽ അമോ നടപ്പാത, പടിഞ്ഞാറ് ക്രെൻഷാവ് നടപ്പാത, തെക്ക് പ്ലാസ ഡെല്‌ അമോ എന്നിവയായിരുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ബാൾഡ്‍വിൻ പാർക്ക്
കാലാവസ്ഥ
ബാൾഡ്‌വിൻ പാർക്കിൽ നേരിയ ശൈത്യകാലവും ചൂടുള്ളതുമായ വേനൽക്കാലവും അനുഭവപ്പെടുന്നു. രേഖപ്പെടുത്തിയിട്ടുള്ള എക്കാലത്തെയും ഉയർന്ന താപനില താപനില 118 ° F ഉം ഏറ്റവും കൂടിയ തണുപ്പ് 21. F ഉം ആണ്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
എസ്.കെ. നായർ
മലയാള കവിയും, വിമർശകനും സാഹിത്യകാരനുമായിരുന്നു '''ഡോ.എസ്.കെ. നായർ'''. എഴുപതിലേറേ സാഹിത്യകൃതികളുടെ കർത്താവാണ്. ആത്മകഥയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
ജീവിതരേഖ
മദ്രാസ് യൂണിവേഴ്സിറ്റിയുടെ മലയാളവിഭാഗം തലവൻ ആയിരുന്നു. മലയാളത്തിനു പുറമേ സംസ്കൃതം,തമിഴ്,ഇംഗ്ലീഷ് ഭാഷകളിലും സാഹിത്യകൃതികൾ എഴുതി. "കമ്പരാമായണം" തമിഴിൽ നിന്ന് മലയാളത്തിലേക്ക് വിവർത്തനം ചെയ്തു. “മറക്കാത്ത കഥകൾ” എന്ന ആത്മകഥ കേരള സാഹിത്യ അക്കാദമി അവാർഡിനർഹമായി. ചലച്ചിത്ര സെൻസർ ബോഡ് അംഗമായി സേവനം അനുഷ്ഠിച്ചു. ഏറെ ഹിറ്റായ ഭഗവാൻ അയ്യപ്പൻ, ഗുരുവായൂരപ്പൻ, മൂകാംബിക തുടങ്ങിയ ഭക്തിഗാനങ്ങളുടെ രചന നിർവ്വഹിച്ചു. ഗാനരചനക്ക് പുറമേ കഥകളി,ഭരതനാട്യം,മോഹിനിയാട്ടം തുടങ്ങിയ നൃത്തരൂപങ്ങൾക്ക് സംവിധാനമൊരുക്കി.
അവലംബം
വർഗ്ഗം:മലയാള ഗദ്യസാഹിത്യകാരന്മാർ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
റുഡ്‌ബെക്കിയ ഹിർത
സൂര്യകാന്തി കുടുംബത്തിലെ ഒരു വടക്കേ അമേരിക്കൻ പൂച്ചെടിയാണ് ബ്ലാക്ക്-ഐഡ് സൂസൺ എന്നുമറിയപ്പെടുന്ന റുഡ്‌ബെക്കിയ ഹിർത. കിഴക്കൻ, മധ്യ വടക്കേ അമേരിക്കയിൽ നിന്നുള്ളതും ഭൂഖണ്ഡത്തിന്റെ പടിഞ്ഞാറൻ ഭാഗത്തും ചൈനയിലും ഇവ സ്വാഭാവികമായി കാണപ്പെടുന്നു. 10 കനേഡിയൻ പ്രവിശ്യകളിലും യുണൈറ്റഡ് സ്റ്റേറ്റ്സിലെ 48 സംസ്ഥാനങ്ങളിലും ഈ സസ്യത്തെ കണ്ടെത്തിയിട്ടുണ്ട്. ഈ സസ്യത്തിന്റെ മറ്റ് പൊതുവായ പേരുകളിൽ brown-eyed Susan, brown betty, gloriosa daisy, golden Jerusalem, English bull's eye, poor-land daisy, yellow daisy, and yellow ox-eye daisy. എന്നിവയും ഉൾപ്പെടുന്നു. മേരിലാൻഡിന്റെ സംസ്ഥാന പുഷ്പമാണ് റഡ്ബെക്കിയ ഹിർത.
പുറത്തേക്കുള്ള കണ്ണികൾ
വർഗ്ഗം:ചിത്രശലഭങ്ങളുടെ ഭക്ഷണസസ്യങ്ങൾ വർഗ്ഗം:വടക്കേ അമേരിക്കയിലെ സസ്യജാലം വർഗ്ഗം:പരമ്പരാഗത നാടൻ അമേരിക്കൻ വൈദ്യശാസ്ത്രത്തിൽ ഉപയോഗിക്കുന്ന സസ്യങ്ങൾ വർഗ്ഗം:മേരിലാൻഡിന്റെ ചിഹ്നങ്ങൾ വർഗ്ഗം:കാൾ ലിനേയസ് നാമകരണം ചെയ്തവ വർഗ്ഗം:ആസ്റ്റ്രേസീ
പ്രശാന്ത് നായർ.എൻ.
കോഴിക്കോട് ജില്ലയുടെ മുൻ കളക്ടർ ആയിരുന്നു എൻ പ്രശാന്ത് (N Prasanth I.A.S) സാധാരണ ഒരു ജില്ല കളക്ടർ എന്നതിൽ നിന്നും മാറി പലവിധത്തിലുള്ള ജനോപകാരപ്രദമായ നൂതന പരിപാടികളും നടപ്പിലാക്കി ഇദ്ദേഹം ശ്രദ്ധേയത നേടിയിട്ടുണ്ട്. റോഡുകളിലെ കുഴിയടയ്ക്കാൻ സ്പോൺസർമാരെ തേടുന്ന നമുക്ക് നിരത്താം നമ്മുടെ നിരത്ത് എന്ന പദ്ധതിയും വിശക്കുന്നവർക്കു ഭക്ഷണം നൽകാനുള്ള പദ്ധതിയായ ഓപ്പറേഷൻ സുലൈമാനിയും വിദ്യാർത്ഥികളുടേ യാത്രാസൗകര്യം വർദ്ധിപ്പിക്കാനുള്ള സവാരി ഗിരിഗിരിയും യാത്രക്കാർക്ക് അവരുടെ ഏറ്റവും അടുത്തുള്ള ഓട്ടോ റിക്ഷ കണ്ടുപിടിക്കുന്നതിനുള്ള ഒരു ആൻഡ്രോയ്ഡ് ആപ്ലിക്കേഷൻ ആയ എയ് ഓട്ടൊയും പൊതുനിരത്തിൽ മൂത്രമൊഴിക്കുന്നവരുടെ ചിത്രം ഏടുത്ത് കളക്ടർക്ക് അയച്ചുകൊടുക്കുന്ന പരിപാടിയായ ത്രിമൂത്രി ഫോട്ടോ കണ്ടസ്റ്റും, കോഴിക്കോടിനെപ്പറ്റി അറിയേണ്ടതെല്ലാം ഉൾപ്പെടുത്തി കോഴിപീഡിയ എന്ന വിജ്ഞാനകോശപദ്ധതിയും എടുത്തു പറയേണ്ട കാര്യങ്ങളാണ്. സോഷ്യൽ മീഡിയയിലും സജീവസാന്നിധ്യമായ ഇദ്ദേഹത്തെ പൊതുജനങ്ങൾ സ്നേഹത്തോടെ കളക്ടർ ബ്രൊ എന്നു വിളിക്കുന്നു.
സവാരി ഗിരിഗിരി
സ്കൂൾ കുട്ടികളുടെ സ്കൂളിലേക്കും തിരിച്ചും ഉള്ള യാത്ര സുരക്ഷിതമാക്കുക എന്ന ലക്ഷ്യ മുന്നിൽക്കണ്ടുകൊണ്ട് നടപ്പിലാക്കുന്ന പദ്ധതിയാണ് സവാരിഗിരിഗിരി.
കോഴിപീഡിയ
കോഴിക്കോടിനെപ്പറ്റി അറിയേണ്ടതെല്ലാം ഉൾപ്പെടുത്തി ഉണ്ടാക്കുന്ന വിജ്ഞാനകോശസ്വഭാവമുള്ള ഒരു നവീനസംരംഭമാണ് കോഴിപീഡിയ. കോഴിക്കോടിനെപ്പറ്റി ജനങ്ങൾക്കറിയുന്നതും പുതിയ കാര്യങ്ങളും ഇതിൽ പങ്കുവെയ്ക്കാം. കോഴിക്കോടിനെപ്പറ്റി ജനങ്ങൾക്ക് അറിയാവുന്ന കാര്യങ്ങളും പുതുതായി കണ്ടുപിടിക്കുന്ന കാര്യങ്ങളും എല്ലാവരുമായി പങ്കു വെക്കാൻ ഒരു വേദി എന്നതാണ് കോഴിപീഡിയയുടെ അടിസ്ഥാന ആശയം. ആധുനിക സാങ്കേതിക വിദ്യയുടെ സഹായത്തോടെ ശേഖരിക്കുന്ന വിവരങ്ങൾ ക്രോഡീകരിക്കും. തുടർന്ന് വികസന പദ്ധതികളുടെ ആസൂത്രണം മുതൽ അവശ്യവിവരങ്ങളുടെ പൊതുലഭ്യത, ടൂറിസം, പ്രകൃതി സംരക്ഷണം, അങ്ങനെ അങ്ങനെ പലതിലും കോഴിപീഡിയ വിവരങ്ങൾ ഉപയോഗപ്പെടുത്തുക എന്നതാണ് ജില്ലാ ഭരണകൂടം ഉദ്ദേശിക്കുന്നത്. വികസനപദ്ധതികളുടെ ആസൂത്രണം മുതൽ അവശ്യവിഭവങ്ങളുടെ പൊതുലഭ്യത, ടൂറിസം, പ്രകൃതിസംരക്ഷണം തുടങ്ങി എല്ലാവരും ശേഖരിക്കുന്ന വിവരങ്ങളെല്ലാം കൈമാറാനുള്ള ഒരു വേദിയായി ആണ് ഈ പദ്ധതി വിഭാവനം ചെയ്യപ്പെട്ടിട്ടുള്ളത്.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ
ഇസ്മത് ചുഗ്തായ്
ജീവിതരേഖ
ബദായുനിലെ ഒരു മധ്യവർഗ്ഗ മുസ്ലീം കുടുംബത്തിലെ പത്തു സന്താനങ്ങളിൽ ഒമ്പതാമത്തെ കുഞ്ഞായാണ് ഇസ്മത് ചുഗ്തായ് ജനിച്ചത്. മൂത്ത സഹോദരൻ മിർസാ അസീം ബേഗാണ് ഇസ്മത്തിന്റെ സാഹിത്യഭിരുചി വളർത്തിയെടുത്തത്. ബി.എ.യും ബി.ടിയും കരസ്ഥമാക്കിയശേഷം ഇസ്മത് വനിതാ കോളേജിൽ പ്രിൻസിപ്പലായും പിന്നീട് ബോംബേയിൽ School Inspecter ആയും ജോലി നോക്കി. 1942-ൽ ചലച്ചിത്ര സംവിധായകനായിരുന്ന ഷാഹിദ് ലത്തീഫുമായുളള വിവാഹം നടന്നു. 1991 ഒക്റ്റോബർ 24-ന് മുംബായിൽ വെച്ച് അന്തരിച്ചു.
സാഹിത്യ ജീവിതം
യാഥാസ്ഥിതിക വിഷയങ്ങളിൽ നിന്ന് വളരെ വ്യത്യസ്തമായ പ്രമേയങ്ങളാണ് ഇസ്മത് ചുഗ്തായ് തന്റെ രചനകളിലൂടെ പുറത്തു കൊണ്ടു വന്നത്. ഇരുപത്തിമൂന്നാമത്തെ വയസ്സിൽ ആദ്യത്തെ ചെറുകഥ   ഫസാദി പ്രസിദ്ധീകരിച്ചു. 1942-ലാണ് ഏറെ വിവാദാസ്പദമായ ലിഹാഫ് (ക്വിൽട്ട്, അഥവാ പുതപ്പ്) പ്രസിദ്ധീകരിക്കപ്പെട്ടത്. കഥ അശ്ലീളമാണെന്നു മുദ്ര കുത്തപ്പെട്ടു. ചുഗ്തായിക്ക് കോടതി കയറേണ്ടി വന്നു. പക്ഷേ കോടതി അവരെ വെറുതെ വിട്ടു.
അവലംബം
വർഗ്ഗം:ഉർദു നോവലെഴുത്തുകാർ വർഗ്ഗം:1915-ൽ ജനിച്ചവർ വർഗ്ഗം:ഓഗസ്റ്റ് 15-ന് ജനിച്ചവർ വർഗ്ഗം:1991-ൽ മരിച്ചവർ വർഗ്ഗം:ഒക്ടോബർ 24-ന് മരിച്ചവർ
മൗണ്ട് കെനിയ ദേശീയോദ്യാനം
കെനിയയിലെ ഒരു സംരക്ഷിത പ്രദേശമാണ് മൗണ്ട് കെനിയയും അതിന്റെ പ്രാന്തപ്രദേശങ്ങളും ഉൾപ്പെടുന്ന മൌണ്ട് കെനിയ ദേശീയോദ്യാനം. ദേശീയോദ്യാന പദവി ലഭിക്കുന്നതിന് മുൻപേ ഈ പ്രദേശം മുഴുവനായും ഒരു സംരക്ഷിത വനമേഖലയായിരുന്നു. 1978 ഏപ്രിലിൽ ഈ പ്രദേശത്തെ യുനെസ്കോ ഒരു സംരക്ഷിത ജൈവമണ്ഡലമായി പ്രഖ്യാപിച്ചു. ദേശീയോദ്യാനത്തേയും അതിനോട്ചേർന്ന സംരക്ഷിത വനമേഖലയേയും യുനെസ്കോ 1997-ൽ ലോകപൈതൃക കേന്ദ്രങ്ങളുടെ പട്ടികയിൽ ഉൾപ്പെടുത്തി.
715 ചതുരശ്ര കിലോമീറ്റർ ആണ് ദേശീയോദ്യാനത്തിന്റെ വിസ്തൃതി. ഇവയിൽ ഭൂരിഭാഗം സ്ഥലവും സമുദ്രനിരപ്പിൽനിന്ന് 3000 മീറ്റർ ഉയരത്തിലാണ് സ്ഥിതിചെയ്യുന്നത്. പർവ്വതത്തിന്റെ താഴ്വാര മേഖലകളിൽ കൊളോബസ് കുരങ്ങുകൾ, കേപ് ബഫല്ലോ തുടങ്ങിയ ജീവികൾ കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:കെനിയയിലെ ലോകപൈതൃകകേന്ദ്രങ്ങൾ വർഗ്ഗം:കെനിയയിലെ ദേശീയോദ്യാനങ്ങൾ
പൂമുഖപ്പടിയിൽ നിന്നെയും കാത്ത്
ഭദ്രൻ സംവിധാനം ചെയ്ത 1986 ലെ മലയാള ഭാഷാ ഇന്ത്യൻ ചലച്ചിത്രമാണ് പൂമുഖപ്പടിയിൽ നിന്നെയും കാത്ത്. മമ്മൂട്ടി, സെസിലി, റഹ്മാൻ, ശ്രീവിദ്യ എന്നിവർ അഭിനയിച്ച ഈ ചിത്രത്തിൽ അതിഥി വേഷത്തിൽ മോഹൻലാലും അഭിനയിച്ചിരുന്നു. സഞ്ജയ് (റഹ്മാൻ), സെസിലി (സെസിലി) എന്നിവരുടെ കഥയാണ് ചിത്രം പറയുന്നത്. തമിഴിൽ കോഞ്ചം കിളി എന്ന പേരിൽ പുനർനിർമ്മിച്ച ഈ ചിത്രത്തിൽ രഘുവരനും ശ്രീവിദ്യയും ചേർന്നാണ് അഭിനയിച്ചത്.
പുറംകണ്ണികൾ
വർഗ്ഗം:1986-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
മിഷരി ബിൻ റാഷിദ് അൽ അഫാസി
ഒരു കുവൈത്തി ഖാരിഉം ഇസ്ലാമിക പ്രബോധകനും നഷീദ് ഗായകനും ആണ് മിഷരി ബിൻ റാഷിദ് അൽ അഫാസി. മിഷരി അൽ അഫാസി എന്നും അൽ അഫാസി എന്നും അദ്ദേഹം അറിയപ്പെടുന്നു. അദ്ദേഹത്തിന്റെ ഖുർആൻ പാരായണം ലോകമെമ്പാടുമുള്ള നിരവധി ആളുകളെ ആകർഷിക്കുന്നു. .
ജീവീതരേഖ
1976 സെപ്റ്റംബർ 5 ന് കുവൈത്തിൽ ജനനം. മദീന യുനിവേഴ്സിറ്റിയിലെ കോളേജ് ഓഫ് ഖുർആനിൽ നിന്ന് ഖുർആൻ പാരായണം, ഖുർആൻ വ്യാഖ്യാനം എന്നിവയിൽ പഠനം. . കുവൈത്ത് ഗ്രാൻഡ് മസ്ജിദിലെ ഇമാം ആണ് മിഷരി.
അവലംബം
വർഗ്ഗം:ഖുർആൻ പാരായണവിദഗ്ദ്ധർ വർഗ്ഗം:അറബ് ഗായകർ വർഗ്ഗം:1976-ൽ ജനിച്ചവർ
കൃഷ്ണ പൂജപ്പുര
മലയാളഹാസ്യസാഹിത്യകാരനും ചലച്ചിത്ര സീരിയൽ തിരക്കഥാകൃത്തുമാണ് കൃഷ്ണ പൂജപ്പുര(ജനനം : 26 മേയ് 1961). ഹാസ്യസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
ജീവിതരേഖ
തിരുവനന്തപുരം പൂജപ്പുര സ്വദേശിയാണ്. 'സതേൺസ്റ്റാർ' എന്ന പത്രത്തിൽ ജോലി ചെയ്തു. പത്രമാസികകളിൽ നർമലേഖനങ്ങളെഴുതി സാഹിത്യ രംഗത്തു പ്രവേശിച്ചു. ഫാക്ടറീസ് ആൻഡ് ബോയ്‌ലേഴ്‌സ് വകുപ്പിൽ ജൂനിയർ സൂപ്രണ്ടാണ്.
പുറം കണ്ണികൾ
വർഗ്ഗം:മലയാളഹാസ്യസാഹിത്യകാരന്മാർ വർഗ്ഗം:മലയാളചലച്ചിത്രതിരക്കഥാകൃത്തുക്കൾ വർഗ്ഗം:ഹാസ്യസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ
യൂറി സോകോലോവ്
യൂറി സോകോലോവ് (മരണം 1941), തന്റെ സഹോദരൻ ബോറിസുമായി സഹകരിച്ച്, 1938-ൽ റഷ്യൻ ഫോക്ലോർ എന്ന പുസ്തകം പുറത്തിറക്കി. റഷ്യൻ സർവ്വകലാശാലകളിൽ ഉപയോഗിക്കുന്ന റഷ്യൻ നാടോടിക്കഥകളെക്കുറിച്ചുള്ള ആദ്യത്തെ പാഠപുസ്തകമായി ഇത് മാറി. ഇരുവരും നടത്തിയ വിപുലമായ ഫീൽഡ് വർക്കിന്റെ അടിസ്ഥാനത്തിലാണ് പുസ്തകത്തിന്റെ വിവരങ്ങൾ. പുസ്തകത്തിന്റെ ജനപ്രീതി കാരണം, സോകോലോവിനെ നാടോടിക്കഥകളുടെ മേഖലയിൽ നിരവധി സ്ഥാനങ്ങളിൽ നിയമിച്ചു. 1938 ൽ മോസ്കോയിലെ ഇൻസ്റ്റിറ്റ്യൂട്ട് ഓഫ് ഫിലോസഫി, ഹിസ്റ്ററി ആൻഡ് ലിറ്ററേച്ചറിൽ ഫോക്ലോർ ചെയർ ആയി തിരഞ്ഞെടുക്കപ്പെട്ടതോടെയാണ് അദ്ദേഹം തന്റെ കരിയറിൽ നേടിയ ഫോക്ലോർ മേഖലയിലെ ഏറ്റവും ഉയർന്ന സ്ഥാനം.
റഷ്യൻ അല്ലെങ്കിൽ സോവിയറ്റ് സമൂഹത്തെക്കുറിച്ച് പഠിക്കുന്ന റഷ്യൻ ഇതര നാടോടിക്കഥകൾ അല്ലെങ്കിൽ നരവംശശാസ്ത്ര പണ്ഡിതന്മാർക്ക് റഷ്യൻ ഫോക്ലോർ ഏറ്റവും വലിയ പ്രധാന ഗ്രന്ഥങ്ങളിലൊന്നായി മാറി. നാടോടിക്കഥകളുടെ വ്യത്യസ്ത കാലഘട്ടങ്ങളെ വിവരിക്കുന്ന കൃതി 3 വിഭാഗങ്ങളായി തിരിച്ചിരിക്കുന്നു. ഒക്ടോബർ വിപ്ലവത്തിന് മുമ്പും ശേഷവും അദ്ദേഹം ഫീൽഡ് വർക്ക് ചെയ്തതിനാൽ, "ഒക്ടോബർ വിപ്ലവത്തിന് മുമ്പുള്ള നാടോടിക്കഥകൾ", "സോവിയറ്റ് ഫോക്ലോർ" എന്നീ വിഭാഗങ്ങൾ അദ്ദേഹത്തിനുണ്ട്. നാടോടിക്കഥകളുടെ രണ്ട് കാലഘട്ടങ്ങളിലേക്ക് പോകുന്നതിനുമുമ്പ് അദ്ദേഹം "ഫോക്ലോറിന്റെ പ്രശ്നങ്ങളും ചരിത്രരചനയും" ചർച്ച ചെയ്യുന്നു. ചില പണ്ഡിതന്മാർ അദ്ദേഹത്തിന്റെ വിവരങ്ങൾ നേടിയ സ്രോതസ്സുകളെ വിമർശിക്കുന്നു, എന്നാൽ റഷ്യൻ ഫോക്ലോറിനെ റഷ്യൻ, അമേരിക്കൻ യൂണിവേഴ്സിറ്റി ക്രമീകരണത്തിലേക്ക് കൊണ്ടുവരുന്നതിൽ അദ്ദേഹത്തിന്റെ പ്രതിച്ഛായ ഇപ്പോഴും പൂർവ്വികന്മാരിൽ ഒരാളായി തുടരുന്നു.
വർഗ്ഗം:റഷ്യൻ ഫോക്ക്‌ലോറിസ്റ്റുകൾ വർഗ്ഗം:1941-ൽ മരിച്ചവർ
പാബ്ലോ എസ്കോബാർ
കൊളംബിയൻ അധോലോകവുമായി ബന്ധപ്പെട്ട മയക്കുമരുന്നുവ്യാപാരശൃംഖലയുടെ അധിപനായിരുന്നു പാബ്ലോ എസ്കോബാർ (1 ഡിസം 1949 – 2 ഡിസം 1993). അമേരിക്കയിലേയ്ക്കുള്ള കൊക്കെയിൻ കടത്തിന്റെ 80 ശതമാനവും നിയന്ത്രിച്ചിരുന്നത് എസ്കോബാർ ഉൾപ്പെട്ട സംഘമായിരുന്നു. 21.9 ബില്ല്യൻ ഡോളറിന്റെ വ്യക്തിഗത ആസ്തി ഇയാൾക്കുണ്ടായിരുന്നു. .ഏറ്റവും സമ്പന്നനായ ക്രിമിനൽ എന്ന വിശേഷണവും എസ്കോബാറിനുണ്ടായിരുന്നു.
അന്ത്യം
സെർച്ച് ബ്ലോക് എന്ന പ്രത്യേക ദൗത്യസേനയുമായുള്ള ഏറ്റുമുട്ടലിനിടയിൽ എസ്കോബാർ കൊല്ലപ്പെട്ടു.
അവലംബം
വർഗ്ഗം:1949-ൽ ജനിച്ചവർ വർഗ്ഗം:ഡിസംബർ 1-ന് ജനിച്ചവർ വർഗ്ഗം:1993-ൽ മരിച്ചവർ വർഗ്ഗം:ഡിസംബർ 2-ന് മരിച്ചവർ
എറിക് ക്രിച്ച്ടൺ
എറിക് കത്ത്‌ബെർട്ട് ക്രിക്‌ടൺ (Eric Cuthbert Crichton) (1888-1962) ദക്ഷിണാഫ്രിക്കയിലെ കേപ്‌ടൗൺ സർവ്വകലാശാലയിലെ പ്രസവ-ഗൈനക്കോളജിയിലെ ആദ്യത്തെ പ്രൊഫസറായിരുന്നു.
അദ്ദേഹം 1888 സെപ്റ്റംബർ 18 ന് യോർക്ക്ഷെയറിൽ ജനിച്ചു, എന്നാൽ താമസിയാതെ കുടുംബം സ്ലിഗോയ്ക്ക് സമീപമുള്ള കാരോഗറിയിലേക്ക് മാറി. ഭിഷഗ്വരനായ അലക്സാണ്ടർ ക്രിക്റ്റണിന്റെ കൊച്ചുമകനായിരുന്നു അദ്ദേഹം. 1912-ൽ ഡബ്ലിനിലെ ട്രിനിറ്റി കോളേജിൽ നിന്ന് (MB, B.Ch.) ബിരുദം നേടി.
ഒന്നാം ലോകമഹായുദ്ധസമയത്ത് അദ്ദേഹം റോയൽ ആർമി മെഡിക്കൽ കോർപ്സിൽ ഉദ്യോഗസ്ഥനായി സേവനമനുഷ്ഠിക്കുകയും ഈജിപ്തിലും പലസ്തീനിലും സജീവമായ സേവനം കാണുകയും ചെയ്തു. 1917-ൽ അലൻബി ജറുസലേമിൽ പ്രവേശിച്ചപ്പോൾ 1/5 സഫോക്ക് റെജിമെന്റിൽ മെഡിക്കൽ ഓഫീസറായി സേവനമനുഷ്ഠിച്ചു. ഡെസ്പാച്ചുകളിൽ ക്രിക്ടൺ പരാമർശിക്കപ്പെട്ടു. അദ്ദേഹം പിന്നീട് മൊണ്ടാസയിലെ നമ്പർ 7 റെഡ് ക്രോസ് ഹോസ്പിറ്റലിൽ അഡ്ജസ്റ്റന്റും ഫിസിഷ്യനും കൺസൾട്ടന്റുമായിരുന്നു. അവിടെ വച്ചാണ് അദ്ദേഹം റെഡ് ക്രോസ് ഹോസ്പിറ്റലിലെ മേട്രൺ ഹെലൻ ഔക്കറ്റിനെ പരിചയപ്പെടുന്നത്. 1919 നവംബർ 3 ന് അവർ വിവാഹിതരായി. അവർക്ക് രണ്ട് കുട്ടികളുണ്ടായിരുന്നു.
അവിടുത്തെ ആദ്യത്തെ സമ്പൂർണ മെഡിക്കൽ ഫാക്കൽറ്റി സ്ഥാപിക്കുന്നതിനായി 1920-ൽ കേപ്ടൗണിൽ എത്തിയ മൂന്ന് പ്രൊഫസർമാരിൽ ഒരാളായിരുന്നു അദ്ദേഹം.
ഇജെവാൻ
യെറിവാനിൽ നിന്ന് ഏകദേശം 137 കിലോമീറ്റർ വടക്കുകിഴക്കായാണ് ഇജെവാൻ സ്ഥിതി ചെയ്യുന്നത്. യെറിവാൻ-ടിബിലിസി ഹൈവേ ഇജെവാനിലൂടെ കടന്നുപോകുന്നു. 2011 ലെ സെൻസസ് പ്രകാരം, 21,081 ജനസംഖ്യയുണ്ടായിരുന്ന ഈ പട്ടണം പ്രവിശ്യയിലെ ഏറ്റവും ജനസാന്ദ്രതയുള്ള പട്ടണമായി മാറി.
ചരിത്രം
ആധുനിക ഇജെവന്റെ മധ്യഭാഗത്ത് കണ്ടെത്തിയ ശവക്കല്ലറകളും അഗ്‌സ്‌റ്റേവ് നദിയുടെ ഇടത് കരയിലുള്ള വെങ്കലയുഗത്തിലെ പിൽക്കാല സെമിത്തേരിയും ഈ പ്രദേശത്തിൻറെ ആദ്യകാല അധിനിവേശത്തെ സാക്ഷ്യപ്പെടുത്തുന്നതാണ്. ചരിത്രപരമായി, ആധുനിക ഇജേവൻ പ്രദേശം ഗ്രേറ്റർ അർമേനിയയിലെ 12-ഉം 13-ഉം പ്രവിശ്യകളായിരുന്ന പുരാതന ഉതിക്, ഗുഗാർക് എന്നിവയുടെ ഭാഗമായിരുന്നു. അഗ്‌സ്‌റ്റേവ് നദിയാൽ വേർതിരിക്കപ്പെട്ട, ഇജേവന്റെ കിഴക്കൻ പകുതി ചരിത്രപ്രസിദ്ധമായ ഉതിക്കിലെ തച്ച്‌കടക് കന്റോണിന്റെ ഭാഗമായിരുന്നപ്പോൾ പടിഞ്ഞാറൻ പകുതി ചരിത്രപ്രസിദ്ധമായ ഗുഗാർക്കിന്റെ ഡ്സോറപൂർ കന്റോണിന്റെ ഭാഗമായിരുന്നു.
ലെവന്റിനും വടക്കൻ കോക്കസസിനും ഇടയിലുള്ള ഒരു സുപ്രധാന വ്യാപാര പാതയിൽ സ്ഥിതി ചെയ്യുന്ന ഇന്നത്തെ ഇജെവാൻ പ്രദേശത്ത് മധ്യകാലഘട്ടത്തിൽ നിരവധി വിശ്രമകേന്ദ്രങ്ങളും വഴിയമ്പലങ്ങളും ഉണ്ടായിരുന്നു. ഇവ പ്രധാനമായും ഇതുവഴി കടന്നുപോകുന്ന, പ്രത്യേകിച്ച് ടിബിലിസിയിൽ നിന്ന് ഡ്വിനിലേക്കുള്ള പാതയിലൂടെ സഞ്ചരിക്കുന്ന വ്യാപാരികൾക്കും യാത്രക്കാർക്കും വിശ്രമകേന്ദ്രങ്ങളായി പ്രവർത്തിച്ചു. പ്രത്യേകിച്ച് ടിബിലിസിയിൽ നിന്ന് ഡിവിനിലേക്കുള്ള റോഡിൽ. ഒരു മധ്യകാല വഴിയമ്പലത്തിന്റെ അവശിഷ്ടങ്ങൾ അഘ്സ്‌റ്റേവ് നദിയുടെ തീരത്ത് ഹമാം-ജല എന്നറിയപ്പെട്ടിരുന്ന സ്ഥലത്ത് നിലകൊള്ളുന്നു.
1501-02 മുതൽ കിഴക്കൻ അർമേനിയൻ പ്രദേശങ്ങളുടെ നിയന്ത്രണം നേടിയ പേർഷ്യൻ ഭരണത്തിൻ കീഴിൽ, 1780-കളിലാണ് കരവൻസാര എന്ന വഴിയമ്പലങ്ങളുടെ ഗ്രാമം സ്ഥാപിതമായത്. അയൽരാജ്യമായ ജോർജിയയ്‌ക്കൊപ്പം ഇന്നത്തെ ലോറിയുടെയും തവുഷിന്റെയും പ്രദേശങ്ങൾ 1800-01-ൽ റഷ്യൻ സാമ്രാജ്യത്തിന്റെ അധീനതയിലായി. 1804-13 ലെ റുസ്സോ-പേർഷ്യൻ യുദ്ധത്തെത്തുടർന്ന് 1813 ഒക്ടോബർ മാസത്തിൽ റഷ്യയും ഖ്വജർ പേർഷ്യയും തമ്മിൽ ഒപ്പുവച്ച ഗുലിസ്ഥാൻ ഉടമ്പടി പ്രകാരം ഈ പ്രദേശങ്ങൾ റഷ്യയുടെ ഒരു ഔദ്യോഗിക മേഖലയായി മാറി.
1840-ൽ, യെലിസാവെറ്റ്പോൾസ്കി ഉയസ്ഡ് രൂപീകരിക്കപ്പെടുകയും താവുഷിന്റെ ഭൂരിഭാഗം പ്രദേശങ്ങളും റഷ്യൻ സാമ്രാജ്യത്തിൽ പുതുതായി സ്ഥാപിതമായ ഭരണവിഭാഗത്തിന്റെ ഭാഗമായി. പിന്നീട് 1868-ൽ എലിസബത്ത്‌പോൾ ഗവർണറേറ്റ് സ്ഥാപിക്കപ്പെടുകയും തവുഷ് ഗവർണറേറ്റിന്റെ പുതുതായി രൂപീകരിച്ച കസാഖ്‌സ്‌കി ഉയസ്‌ഡിന്റെ ഭാഗമാവുകയും ചെയ്തു. റഷ്യൻ ഭരണത്തിൻ കീഴിൽ, കരാബാക്കിൽ നിന്നുള്ള ഏകദേശം 6,000 ത്തോളം വരുന്ന അർമേനിയൻ കുടുംബങ്ങളെ കരവാൻസാര ഗ്രാമത്തിന്റെ പ്രദേശം ഉൾപ്പെടെയുള്ള താവുഷ് പ്രദേശത്ത് പുനരധിവസിപ്പിക്കാൻ അഗ്‌സ്‌റ്റീവ് നദിയുടെ താഴ്‌വരയിലേക്ക് മാറാൻ അനുവദിച്ചു. കസാക്സിനും യെറിവാനുമിടയിൽ കാരവൻസാരയിലൂടെ കടന്നുപോകുന്ന ഒരു പുതിയ പാത തുറന്നതിന്റെ ഫലമായി 1860 കളിലും 1870 കളിലും ഈ ഗ്രാമം ശ്രദ്ധേയമായ ഒരു പുനരുജ്ജീവനത്തിന് സാക്ഷ്യം വഹിച്ചു.
പട്ടണത്തിന്റെ ആദ്യത്തെ പ്രധാന വികസന പദ്ധതി 1948-ൽ അംഗീകരിക്കുകയും പിന്നീട് 1967-ൽ പരിഷ്കരിക്കുകയും ചെയ്തു. 1951-ൽ, ഇജവാൻ വൈൻ-ബ്രാണ്ടി ഫാക്ടറിയും തുടർന്ന് ഒരു റഗ് ആൻഡ് കാർപെറ്റ് ഫാക്ടറിയും 1959-65-ൽ തുറന്നു. വ്യാവസായിക മേഖലയുടെ ക്രമാനുഗതമായ വികാസത്തോടെ, 1961-ൽ ഇജേവാന് ഒരു പട്ടണത്തിന്റെ പദവി ലഭിച്ചു. 1970-ൽ ഇത് അർമേനിയൻ സോവിയറ്റ് സോഷ്യലിസ്റ്റ് റിപ്പബ്ലിക്കിലെ റിപ്പബ്ലിക്കൻ സബ്-ഓർഡിനേഷൻ നഗരമായി മാറി. 1991-ൽ അർമേനിയയുടെ സ്വാതന്ത്ര്യത്തെത്തുടർന്ന്, 1995-ലെ ഭരണപരിഷ്കാര പ്രകാരം ഇജെവാൻ പുതുതായി സ്ഥാപിതമായ തവുഷ് പ്രവിശ്യയുടെ കേന്ദ്രമായി മാറി.
ഭൂമിശാസ്ത്രവും കാലാവസ്ഥയും
ഗുഗാർക്ക് പർവതനിരകളാൽ വലയം ചെയ്യപ്പെട്ട ഇജെവാൻ പട്ടണം സമുദ്രനിരപ്പിൽ നിന്ന് ശരാശരി 755 മീറ്റർ ഉയരത്തിൽ അഘസ്‌റ്റേവ് നദിയുടെ താഴ്‌വരയിലാണ് സ്ഥിതി ചെയ്യുന്നത്. ചുറ്റുമുള്ള പർവതങ്ങൾ നിബിഢ വനങ്ങളാൽ മൂടപ്പെട്ടിരിക്കുകയും ചില പ്രദേശങ്ങളിൽ ഇത് ആൽപൈൻ പുൽമേടുകളായി മാറുകയും ചെയ്യുന്നു.
വടക്ക് നിന്ന് ഗെറ്റഹോവിറ്റ് ഗ്രാമവും തെക്ക് നിന്ന് ഗന്ധ്സാക്കർ ഗ്രാമവുമാണ് ഇജേവന്റെ അതിർത്തികൾ. സ്പിറ്റക് ജർ എന്നറിയപ്പെടുന്ന ഒരു ചെറു തടാകം പട്ടണത്തിന്റെ തെക്കൻ കവാടത്തിൽ കാണപ്പെടുന്നു.
കോപ്പൻ കാലാവസ്ഥാ വർഗ്ഗീകരണം പ്രകാരം ഈ സ്ഥലത്തെ Cfa ആയി തരംതിരിച്ചിരിക്കുന്നു. വർഷത്തിലെ ശരാശരി താപനില 10.6 °C ആയ ഇവിടെ ജനുവരിയിൽ 0 °C, ജൂലൈയിൽ 21.3 °C താപനിലകൾ അനുഭവപ്പെടുന്നു. ഇജെവാനിൽ ഇതുവരെ രേഖപ്പെടുത്തിയിട്ടുള്ള പരമാവധി താപനില +37 °C ഉം ഏറ്റവും കുറഞ്ഞ താപനില -23 °C ഉം ആണ്. ഈ പ്രദേശത്തെ വാർഷിക മഴ 562 മില്ലിമീറ്ററാണ്.
ഉറവക്കൊണ്ട
ഉറവക്കൊണ്ട Uravakonda ആന്ധ്രാപ്രദേശിലെ അനന്തപ്പൂർ ജില്ലയിലെ ഒരു പട്ടണമാണ്. അനന്തപ്പൂർ റവന്യൂ ഡിവിഷനു കീഴിലുള്ള ഉറവക്കൊണ്ട താലൂക്കിന്റെ തലസ്ഥാനവുമാണ്.
ഭൂമിശാസ്ത്രം
ഉറവക്കൊണ്ട സ്ഥിതിചെയ്യുന്നത് 14.95°N, 77.27°W. എന്ന സ്ഥാനത്താണ്. ഈ സ്ഥലത്തിനു സമുദ്രനിരപ്പിൽനിന്നും ശരാശരി 459 മീറ്റർ (1505 അടി) ഉയരമുണ്ട്.
ജനസംഖ്യാവിവരം
As of 2001 India census പ്രകാരം, ഉറവക്കൊണ്ടയിൽ 41,865. ജനങ്ങളുണ്ട്. ഇതിൽ 51% പുരുഷന്മാരാണ്. സ്ത്രീകൾ 49% മാത്രമേയുള്ളു. ഉറവക്കൊണ്ടയിലെ ശരാശരി സാക്ഷരതാനിരക്ക് 61%, ആണ്. ഇത് ദേശീയ ശരാശരിയായ 59.5% നേക്കാൾ കൂടുതലാണ്: ഇവിടത്തെ പുരുഷന്മാരുടെ സാക്ഷരതാനിരക്ക് 71%വും, സ്ത്രീകളുടേത് 50% ശതമാനവുമാണ്. ഉറവക്കൊണ്ടയിലെ 12% പേർ 6 ആറു വയസ്സുള്ളവരാണ്. ഗുണ്ടക്കൽ ആണ് അടുത്ത പട്ടണം.
ഉറവക്കൊണ്ട ജില്ലാ ആസ്ഥാനമായ അനന്തപ്പൂരുമായി (52 km) അകലമുണ്ട്.റോഡു വഴി പോകാവുന്ന മറ്റു അടുത്തുള്ള പട്ടണങ്ങൾ ബെല്ലാരി, കർണ്ണാടക, 55 km), ഗുണ്ടക്കൽ.
വിദ്യാഭ്യാസം
സംസ്ഥാനത്തിന്റെ വിദ്യാഭ്യാസവകുപ്പിനുകീഴിലുള്ള പ്രാഥമികവിദ്യാലയങ്ങളും സെക്കണ്ടറി വിദ്യാലയങ്ങളും സർക്കാർ എയ്ഡഡ്, സ്വകാര്യമേഖലകളിലായി പ്രവർത്തിച്ചുവരുന്നു. തെലുഗു, ഇംഗ്ലിഷ് എന്നിവ വ്യത്യസ്ത സ്കൂളുകൾ പിന്തുടരുന്ന അദ്ധ്യനമാദ്ധ്യമങ്ങളാണ്.
ഓപ്പറേഷൻ സുലൈമാനി
കോഴിക്കോടു നഗരത്തിലെ ഭരണാധികാരികളും കേരള ഹോട്ടൽ ആന്റ് റസ്റ്റോറന്റ് അസ്സൊസിയേഷനും ചേർന്ന് നഗരത്തിൽ ഭക്ഷണം പാഴാക്കുന്നതിനെതിരെയും വിശക്കുന്നവർക്ക് ഭക്ഷണം നൽകുന്നതിനുമായി തയ്യാറാക്കിയ ഒരു പദ്ധതിയാണ് ഓപ്പറേഷൻ സുലൈമാനി (Operation Sulaimani)
പുറത്തേക്കുള്ള കണ്ണികൾ
വർഗ്ഗം:കേരളത്തിലെ പദ്ധതികൾ വർഗ്ഗം:കോഴിക്കോട് ജില്ല
മിസിസ്. ഗൗൾഡ്സ് സൺബേർഡ്
'''മിസിസ്. ഗൗൾഡ്സ് സൺബേർഡ് Mrs. Gould's sunbird''' ( Aethopyga gouldiae ) നെക്റ്റരിനിഡേ കുടുംബത്തിലെ ഒരു പക്ഷിയാണ്. ബംഗ്ലാദേശ്, ഭൂട്ടാൻ , ചൈന , ഹോങ്കോങ്ങ് , ഇന്ത്യ , ലാവോസ് , മ്യാന്മർ , നേപ്പാൾ , തായ്ലാന്റ്, വിയറ്റ്നാം എന്നീ രാജ്യങ്ങളിൽ ഇത് കാണപ്പെടുന്നു.
ഉഷ്ണമേഖല ഉപോഷ്ണമേഖലാപ്രദേശങ്ങളിലും മോൺടേൻ ഫോറസ്റ്റുകളിലും ഉഷ്ണമേഖലാ ഈർപ്പമുള്ള പർവതങ്ങളോടുകൂടിയ പ്രദേശങ്ങളിലും ഇതിന്റെ പ്രകൃതിദത്ത ആവാസമേഖലകളാണ്.
ബ്രിട്ടീഷ് കലാകാരനും പ്രകൃതിശാസ്ത്രജ്ഞനുമായ ജോൺ ഗൗൾഡിന്റെ ഭാര്യ എലിസബത്ത് ഗൗൾഡിന്റെ പേർ ആണ് ഐറിഷ് പക്ഷിനിരീക്ഷകനായ നിക്കോളാസ് വിഗോർ ഈ പക്ഷിയ്ക്ക് നല്കിയിരിക്കുന്നത്.
അവലംബം
വർഗ്ഗം:നേപ്പാളിലെ പക്ഷികൾ വർഗ്ഗം:തായ്‌ലാന്റിലെ പക്ഷികൾ വർഗ്ഗം:വിയറ്റ്നാമിലെ പക്ഷികൾ വർഗ്ഗം:ലാവോസിലെ പക്ഷികൾ വർഗ്ഗം:ഭൂട്ടാനിലെ പക്ഷികൾ വർഗ്ഗം:ഇന്ത്യയിലെ പക്ഷികൾ വർഗ്ഗം:ബംഗ്ലാദേശിലെ പക്ഷികൾ വർഗ്ഗം:ചൈനയിലെ പക്ഷികൾ വർഗ്ഗം:മ്യാൻമറിലെ പക്ഷികൾ
മോർഗൻ ലെ ഫേ (പെയിന്റിംഗ്)
ഇംഗ്ലണ്ടിലെ ബർമിംഗ്ഹാമിലെ ബർമിംഗ്ഹാം മ്യൂസിയം ആന്റ് ആർട്ട് ഗ്യാലറിയിലാണ് ചിത്രം സംരക്ഷിച്ചിരിക്കുന്നത്.
അവലംബം
വർഗ്ഗം:സ്ത്രീകളുടെ ചിത്രങ്ങൾ
വക്കം മൗലവി പഠന ഗവേഷണ കേന്ദ്രം
കോഴിക്കോട് ആസ്ഥാനമായി പ്രവർത്തിക്കുന്ന ഗവേഷണ സ്ഥാപനമാണ് വക്കം മൗലവി പഠന ഗവേഷണ കേന്ദ്രം. കേരളത്തിലെ പ്രഥമ വൃത്താന്ത പത്രമായ "സ്വദേശാഭിമാനി"യുടെ സ്ഥാപകനും എഴുത്തുകാരനും ചിന്തകനും പരിഷ്കർത്താവുമായ വക്കം മൗലവിയുടെ നാമധേയത്തിൽ 2012ൽ സ്ഥാപിതമായ സ്ഥാപനമാണ് വക്കം മൗലവി പഠന ഗവേഷണ കേന്ദ്രം. വക്കം മൗലവി ഉയർത്തിപ്പിടിച്ച സ്വതന്ത്ര ചിന്തയിലും നവോത്ഥാന മൂല്യങ്ങളിലും ഊന്നി നിന്ന് പഠന ഗവേഷണ രംഗങ്ങളിലും സാംസ്കാരിക മണ്ഡലങ്ങളിലും ഇടപെടുകയാണ് കേന്ദ്രത്തിന്റെ ലക്‌ഷ്യം.
വക്കം മൗലവി പുരസ്കാരം
പ്രശസ്ത പത്രപ്രവർത്തകനായ കെ അബൂബക്കർ, ഖുർആൻ പണ്ഡിതനും വിവർത്തകനുമായ ചെറിയമുണ്ടം അബ്ദുൽഹമീദ്‌, മദ്യവിരുദ്ധ പ്രവർത്തകനായ ഇയ്യാച്ചേരി കുഞ്ഞികൃഷ്ണൻ, അറബി ഭാഷ പണ്ഡിതനായ മുഹമ്മദ്‌ കുട്ടശേരി, പ്രമുഖ ചരിത്രകാരനായ കെ എൻ പണിക്കർ, ഹദീസ്‌ നിരൂപണ ശാത്ര വിദഗ്ദ്ധൻ എ അബ്ദുസ്സലാം സുല്ലമി എന്നിവരാണ് ഇതിനകം വക്കം മൗലവി പുരസ്കാരത്തിനു അർഹരായത്.
ഫെല്ലോഷിപ്പ്‌
2016 മുതൽ വക്കം മൗലവി ഫെല്ലോഷിപ്‌ പദ്ധതി ആരംഭിച്ചു. വക്കം മൗലവിയുടെ രചനകൾ: ദർശനവും സവിശേഷതകളും, കേരള മുസ്ലിം നവോത്ഥാനത്തിനു പ്രേരകമായ പാട്ടുകൾ, ഗാനങ്ങൾ എന്നീ വിഷയങ്ങളിലുള്ള പഠനത്തിനാണു ഫെല്ലോഷിപ്പ്‌ നൽകിയത്‌.
അവലംബം
വർഗ്ഗം:ഗവേഷണസ്ഥാപനങ്ങൾ
ബിച്ചോർ
ഹരിയാനയിലെ മേവത്ത് ജില്ലയിലെ പുനഹാന ഉപജില്ലയിലെ ഒരു ഗ്രാമമാണ് ബിച്ചോർ. 17 ച. കി.മീ. വിസ്തീർണ്ണമുള്ള ബിച്ചോർ ഗ്രാമം ഉപജില്ലയിലെ ഏറ്റവും വലിയ ഗ്രാമമാണ്. ഈ സ്ഥലത്തെ ജനസംഖ്യാസാന്ദ്രത ച.കിമീനു 817 ആൾ ആണ്. പുനഹാന ആണ് അടുത്ത പട്ടണം. ഗ്രാമത്തിനു സ്വന്തമായി പോസ്റ്റോഫീസുണ്ട്. ബിച്ചോർ പഞ്ചായത്തിന്റെ കീഴിലാണിത് സ്ഥിതിചെയ്യുന്നത്. ജില്ലയുടെ ആസ്ഥാനം മേവത്ത് ആകുന്നു.
അവലംബം
വർഗ്ഗം:ഹരിയാണയുടെ ഭൂമിശാസ്ത്രം - അപൂർണ്ണലേഖനങ്ങൾ
കലാൻചോ ലൂസിയ
വടക്കുകിഴക്കൻ ദക്ഷിണാഫ്രിക്ക, ഈശ്വതിനി, മൊസാംബിക്ക്, സിംബാബ്‌വെ എന്നിവിടങ്ങളിൽ നിന്നുള്ള കലാൻചോ ജനുസ്സിലെ ഒരു ഇനം പൂച്ചെടിയാണ് കലാൻചോ ലൂസിയ,അഥവാ പാഡിൽ പ്ലാന്റ്. ഇത് റോയൽ ഹോർട്ടികൾച്ചറൽ സൊസൈറ്റിയുടെ ഗാർഡൻ മെറിറ്റ് അവാർഡ് നേടിയിട്ടുണ്ട്.
ഫെലിക്സ് മിഖൈലോവിച്ച് സോബോലെവ്
ഒരു സോവിയറ്റ് ഉക്രേനിയൻ ഡോക്യുമെന്ററി ഫിലിം മേക്കറും കിയെവ് സ്കൂൾ ഓഫ് സയന്റിഫിക് സിനിമയുടെ സ്ഥാപകനും നേതാവുമാണ് ഫെലിക്സ് മിഖൈലോവിച്ച് സോബോലെവ് (1931-1984). ഉക്കൈനിയൻ എസ്എസ്ആറിന്റെ ബഹുമാനപ്പെട്ട ആർട്ടിസ്റ്റ്, സോവിയറ്റ് യൂണിയന്റെ അക്കാദമി ഓഫ് സയൻസസിന്റെ എംവി ലോമോനോസോവ് സമ്മാനം, യുഎസ്എസ്ആർ സ്റ്റേറ്റ് പ്രൈസ് എന്നിവയുൾപ്പെടെ നിരവധി ബഹുമതികൾ അദ്ദേഹത്തിന് ലഭിച്ചു.
ജീവചരിത്രം
1959-ൽ, സോബോലെവ് കീവിലെ ഒരു സ്റ്റേറ്റ് ഫിലിം സ്റ്റുഡിയോയായ കീവ്നൗച്ച്ഫിലിമിൽ (അതായത്, പോപ്പുലർ സയൻസ് ഫിലിംസിന്റെ കൈവ് ഫിലിം സ്റ്റുഡിയോ) പ്രവർത്തിക്കാൻ തുടങ്ങി. 1973-ൽ അദ്ദേഹം തന്റെ ആൽമ മേറ്ററിലെ സയന്റിഫിക് സിനിമയുടെ സ്റ്റുഡിയോയുടെ കലാസംവിധായകനായി.
1956 മുതൽ സോവിയറ്റ് യൂണിയന്റെ സിനിമാട്ടോഗ്രാഫർമാരുടെ യൂണിയനിൽ അംഗമായിരുന്നു.
ഫിലിമോഗ്രഫി
സോബോലെവിന്റെ ശ്രദ്ധേയമായ ചലച്ചിത്രങ്ങളിൽ ഇവ ഉൾപ്പെടുന്നു: • In the Fields of the Seven Years (1960)
• To our trainer (1962)
• Singer of the People (1962)
• Mysterious 102 (1964)
• The problem will be solved by cybernetics (1963, director-animator Ivan Barchuk )
• Religion and the 20th Century (1965)
• Exploded Dawn (1965)
• (1967)
• (1968)
• (1969)
• Diligent Students (1970)
• (1971)
• Good and Ugly (1972)
• Etudes on Morality (1973)
• Walking into the Flame (1973)
• Institute of Hope (1974)
• (1974)
• The Feat (1975)
• At the origins of mankind (1976, script by E. Dubrovsky)
• Dare, you are talented (1978, written by E. Dubrovsky)
• When Barriers Disappear (1980)
• (1985, completed by Victor Olender).
പുരസ്കാരങ്ങളും ബഹുമതികളും
17 ഫ്രാങ്കാ സ്ട്രീറ്റിൽ ഒരു സ്മാരക ഫലകത്തോടുകൂടിയാണ് കീവിലെ എഫ്. സോബോലെവ് സ്ട്രീറ്റ് അദ്ദേഹത്തിനായി നാമകരണം ചെയ്തത്. കൈവിലെ 19 ചെർവോനോട്ട്‌കാറ്റ്‌സ്‌ക സ്‌ട്രീറ്റിലെ [യുകെ] മറ്റൊരു സ്‌മാരക ശിലാഫലകം പ്രസ്‌താവിക്കുന്നു: 1964-1981 കാലഘട്ടത്തിൽ ഉക്രേനിയൻ, ലോക സിനിമയിലെ പ്രതിഭകളിൽ ഒരാളായ ഫെലിക്‌സ് സോബോലെവ് (1931-1984) ഇവിടെ താമസിക്കുകയും ജോലി ചെയ്യുകയും ചെയ്‌തു.
കിയെവ്‌നൗച്ച്ഫിലിം ചാരിറ്റബിൾ ഫൗണ്ടേഷന് സോബോലേവിന്റെ പേരിലാണ് അറിയപ്പെടുന്നത്. 1981-ൽ കണ്ടെത്തിയ ഛിന്നഗ്രഹം 5940 ഫെലിക്‌സോബോലെവ് അദ്ദേഹത്തിന്റെ പേരിലാണ് അറിയപ്പെടുന്നത്.
പുറംകണ്ണികൾ
വർഗ്ഗം:1984-ൽ മരിച്ചവർ വർഗ്ഗം:1931-ൽ ജനിച്ചവർ
സുസി വില്യംസ്
ഘാനയിലെ അറിയപ്പെടുന്ന ടെലിവിഷൻ, ചലച്ചിത്ര അഭിനേതാവായിരുന്നു സുസി വില്യംസ്(മരണം 8 സെപ്റ്റംബർ 2005, വയസ്സ് 23). ബ്ലഡി മേരി, കാലമിറ്റി, ദ കംഫർട്ടർ, മദേഴ്‌സ് ഹാർട്ട് തുടങ്ങിയ ചിത്രങ്ങളിൽ അവർ അഭിനയിച്ചു. അമേരിക്കൻ ആസ്ഥാനമായുള്ള ഘാനയിലെ നിർമ്മാതാവും തിരക്കഥാകൃത്തുമായ ലീല ജാൻസിയുടെ തിരക്കഥയിലൂടെ ആഫ്രിക്കൻ ഹിറ്റ് ചിത്രമായ ടുഗെദർ ഫോറെവറിലൂടെയാണ് അവരുടെ അഭിനയ ജീവിതം ആരംഭിച്ചത്.
വിദ്യാഭ്യാസം
ടെമ സെക്കൻഡറി സ്കൂളിൽ ചേർന്ന അവർ അവിടെ നാടക ഗ്രൂപ്പിലെ അംഗവും വിനോദ പരിപാടികളിൽ പാടുകയും ചെയ്തു.
മരണം
അവർ 23-ആം വയസ്സിൽ അക്രയിലെ ലബാഡിയിൽ ഒരു കാറപകടത്തിൽ അന്തരിച്ചു. 2005 സെപ്തംബർ 8-ന് പുലർച്ചെ 1.30-ന് ലാ-നുങ്കുവ ഹൈവേയിലാണ് അപകടം നടന്നത്. അവർ കാമുകനൊപ്പം കാറിലായിരുന്നു. അവരുടെ ജനപ്രീതി കാരണം, ഘാനയുടെ ആർട്ട് സെന്റർ പ്രതീക്ഷിച്ച വലിയൊരു കൂട്ടം വിലാപക്കാരെ ഉൾക്കൊള്ളാൻ കഴിയില്ലെന്ന് ഭയപ്പെട്ടു അവരുടെ മൃതദേഹം സംസ്ഥാനത്ത് കിടക്കാൻ അനുവദിക്കാൻ വിസമ്മതിച്ചു. സുസി വില്യംസ് മെമ്മോറിയൽ ഫണ്ട് അവരുടെ സ്മരണയ്ക്കായി റോഡ് ട്രാഫിക് അപകടങ്ങളിൽ ഇരയായവരെ സഹായിക്കാൻ രൂപീകരിച്ചു. അവർ നാനാ അമാ മക്ബ്രൗണിന്റെ ഉറ്റ സുഹൃത്തായിരുന്നു.
പുറംകണ്ണികൾ
വർഗ്ഗം:ഘാനയിൻ ചലച്ചിത്രനടിമാർ വർഗ്ഗം:1980-കളിൽ ജനിച്ചവർ വർഗ്ഗം:2005-ൽ മരിച്ചവർ
വാസുദേവശരൺ അഗ്രവാൾ
ഭാരതീയ പുരാതത്ത്വഗവേഷകനായ വാസുദേവശരൺ അഗ്രവാൾ 1904-ൽ കാശിയിൽ ജനിച്ചു. ബനാറസ് സർവകലാശാലയിൽ നിന്ന് പുരാതത്ത്വശാസ്ത്രത്തിൽ ഡി.ലിറ്റ്. ബിരുദം നേടിയ ആദ്യത്തെ വ്യക്തിയാണ് അഗ്രവാൾ. ബഹുമുഖമായ വ്യക്തിത്വമുള്ള ഡോ. അഗ്രവാൾ വിദ്യാഭ്യാസ വിചക്ഷണൻ, സാഹിത്യകാരൻ, പുരാതത്ത്വഗവേഷകൻ, കലാകാരൻ, പത്രപ്രവർത്തകൻ എന്നീ നിലകളിലെല്ലാം സേവനം അനുഷ്ഠിച്ചിട്ടുണ്ട്.
1931 മുതൽ 39 വരെ ലക് നൗ മ്യൂസിയത്തിലുള്ള മഥുരാ പുരാതത്ത്വസംഗ്രഹാലയത്തിലും 40 മുതൽ 45 വരെ ലക്നൗ പ്രോവിൻഷ്യൽ മ്യൂസിയത്തിലും 46 മുതൽ 51 വരെ ഡൽഹി സെൻട്രൽ ഏഷ്യൻ ആന്റിക്വറിസ് മ്യൂസിയത്തിലും പ്രവർത്തിച്ചു. 1951 മുതൽ 68 വരെ ബനാറസ് സർവകലാശാലയിലെ സ്കൂൾ ഒഫ് ഇൻഡോളജിയിൽ പുരാതത്ത്വവകുപ്പിന്റെ അധ്യക്ഷനായിരുന്നു.
പ്രമുഖകൃതികൾ
ഡോ. അഗ്രവാളിന്റെ കൃതികൾ എല്ലാം തന്നെ പ്രാചീന സാഹിത്യത്തെയും പുരാവസ്തുവിജ്ഞാനീയത്തെയും ആധാരമാക്കിയുള്ള മൗലികപഠനങ്ങളാണ്. ഈ ഗ്രന്ഥങ്ങൾ ഇന്ത്യയുടെ പ്രാചീന സംസ്കാരമേഖലയിലേക്ക് വെളിച്ചം വീശാൻ വളരെയധികം സഹായിക്കുന്നു. ഇദ്ദേഹം 1968-ൽ കാശിയിൽ നിര്യാതനായി.
സത്താർ ആദൂർ
സാഹിത്യ പ്രവർത്തനം നടത്തി ഗിന്നസ് വേൾഡ് റെക്കോർഡ്സിൽ ഇടം നേടിയ ആദ്യത്തെ ഏഷ്യക്കാരനാണ് മലയാളിയായ സത്താർ ആദൂർ. കവി, കഥാകൃത്ത്, നോവലിസ്റ്റ്, എന്നീ നിലകളിൽ വ്യത്യസ്തത കൊണ്ട് ലോകശ്രദ്ധ നേടിയിട്ടുണ്ട്. വ്യക്തിഗത ഇനത്തിൽ ഗിന്നസ് ബുക്കിൽ ഇടം നേടുന്ന പന്ത്രണ്ടാമത്തെ കേരളീയനായ സത്താർ ലിംക ബുക്ക് ഓഫ് റെക്കോഡ്സ് ഉൾപ്പെടെ ഒരു ഡസൻ വേൾഡ് റെക്കോഡ്സുകൾക്ക് ഉടമയുമാണ്. തൃശൂരിലെ സാഹിത്യ അക്കാദമി ഹാളിൽ ഇദ്ദേഹത്തിൻറെ പുസ്തകങ്ങൾ പ്രദർശിപ്പിച്ചിരുന്നു.ഇതിലൂടെ ലാർജസ്റ്റ് കളക്ഷൻ ഓഫ് മിനിയേച്ചർ ബുക്‌സ് എന്ന വിഭാഗത്തിൽ ഗിന്നസ് റെക്കോഡ് നേടിയിട്ടൂണ്ട്.
ജീവിതരേഖ
തൃശൂർ ജില്ലയിലെ കുന്നംകുളത്തിനടുത്ത് ആദൂർ എന്ന സ്ഥലത്ത് 1977 ൽ ജനിച്ചു. എട്ടാം ക്ലാസിൽ പഠിക്കുമ്പോൾ തന്നെ എഴുത്തിലേക്ക് കടന്നു. ഹൈസ്കൂൾ വിദ്യാഭ്യാസം പൂർത്തിയാക്കുന്നതിനു മുമ്പ് മൂന്ന് നോവലുകൾ എഴുതി. 2002 മുതൽ ആനുകാലിക പ്രസിദ്ധീകരണങ്ങളിൽ സജീവമായി എഴുതി തുടങ്ങുകയും 2005 ൽ ആദ്യ കൃതി “യാ റസൂൽ സലാം” എന്ന കവിതാ സമാഹാരം പുറത്തിറങ്ങുകയും ചെയ്തു.
വിദ്യാഭ്യാസം
ആദൂർ, വെള്ളറക്കാട്, ദേശമംഗലം, എരുമപ്പെട്ടി എന്നിവിടങ്ങളിൽ നിന്ന് സ്കൂൾ വിദ്യാഭ്യാസവും കിഴൂർ ശ്രീ വിവേകാനന്ദ കോളേജിൽ നിന്ന് കോളേജ് വിദ്യാഭ്യാസവും നേടി.
ആനുകാലികങ്ങളിൽ ഇതിനോടകം ആയിരത്തോളം രചനകൾ എഴുതാൻ കഴിഞ്ഞിട്ടുള്ള ഇദ്ദേഹം സാഹിത്യത്തിനു പുറമേ സിനിമയിലും വ്യത്യസ്തമായൊരു റെക്കോർഡിന് ഉടമയായിട്ടുണ്ട്.
100 വർഷത്തെ സിനിമാ ചരിത്രത്തിലെ ഏറ്റവും ചെറിയ സിനിമയായി 2013 ൽ ലിംക ബുക്ക് ഓഫ് റെക്കോർഡ്സിന് അർഹമായ THE MAN എന്ന സിനിമ വെറും 10 സെക്കന്റ് സമയ ദൈർഘ്യം മാത്രമുള്ളതാണ്. ഉറുമ്പ് കേന്ദ്ര കഥാപാത്രമായി അഭിനയിച്ച ഈ Smallest Film ന്റെ നിർമ്മാണവും സംവിധാനവും സത്താറാണ് നിർവ്വഹിച്ചിരിക്കുന്നത്.
അവലംബം
വർഗ്ഗം:ഗിന്നസ് റെക്കോഡ് ലഭിച്ച മലയാളികൾ വർഗ്ഗം:ലിംക ബുക്ക് ഓഫ് റെക്കോർഡ്സിൽ സ്ഥാനം ലഭിച്ച മലയാളികൾ
ഒബുലവാറിപള്ളി താലൂക്ക്
ഒബുലവാറിപള്ളി Obulavaripalle mandal ആന്ധ്രാപ്രദേശിലെ കഡപ്പ ജില്ലയിലെ 50 താലൂക്കുകളിൽ ഒന്നാണ്. രാജമ്പേട്ട റവന്യൂ ഡിവിഷന്റെ കീഴിലാണ്. മംഗമ്പേട്ട് പട്ടണമാണിതിന്റെ ആസ്ഥാനം. ഈ മണ്ടൽ (താലൂക്ക്) കൊഡൂർ, ചിത്‌വേൽ, പുല്ലംപേട്ട എന്നീ മണ്ടലുകൾ ചുറ്റും കിടക്കുന്നു.
പട്ടണങ്ങളും ഗ്രാമങ്ങളും
As of 2011 census, പ്രകാരം, ഈ മണ്ടലിനു 15 സെറ്റിൽമെന്റുകളുണ്ട്. ഇതിൽ ഒരു പട്ടണവും 14 ഗ്രാമങ്ങളുമുണ്ട്.
സെറ്റിൽമെന്റുകൾ താഴെപ്പറയുന്നു:• 2Note: C.T-Census town
ഗസ്‌നിയിലെ മസ്‌ഉദ് ഒന്നാമൻ
ഗസ്‌നിയിലെ മസ്‌ഉദ് ഒന്നാമൻ, അമീർ-ഇ ഷാഹിദ് (امیر شهید; ""രക്തസാക്ഷി രാജാവ്"" എന്നറിയപ്പെടുന്നു) (പേർഷ്യൻ: مسعود غزنوی), (ജനനം. 998 - മരണം. 17 ജനുവരി 1040) 1030 മുതൽ 1040 വരെയുള്ള കാലഘട്ടത്തിൽ ഗസ്‌നവി സാമ്രാജ്യത്തിന്റെ സുൽത്താനായിരുന്നു. അവരുടെ പിതാവ് ഗസ്നിയിലെ മഹ്‌മൂദിൻറെ മരണശേഷം അനന്തരാവകാശിയായി നാമനിർദ്ദേശം ചെയ്യപ്പെട്ട ഇളയ ഇരട്ട സഹോദരൻ മുഹമ്മദിനെ സ്ഥാനഭ്രഷ്ടനാക്കിക്കൊണ്ടാണ് അദ്ദേഹം ഗസ്‌നി സിംഹാസനം പിടിച്ചെടുത്ത് അധികാരത്തിലെത്തിയത്. താമസിയാതെ അന്ധനാക്കപ്പെട്ട ഇരട്ട സഹോദരൻ തടവിലാക്കപ്പെടുകയും ചെയ്തു. എന്നിരുന്നാലും, മസ്ഊദിന്റെ പടിഞ്ഞാറൻ പ്രദേശങ്ങളിൽ ഭൂരിഭാഗത്തിലും അദ്ദേഹത്തിന് നിയന്ത്രണം നഷ്ടമായപ്പോൾ സൈന്യം അദ്ദേഹത്തിനെതിരെ കലാപമുണ്ടാക്കുകയും മുഹമ്മദിനെ സിംഹാസനത്തിൽ പുനഃസ്ഥാപിക്കുകയും ചെയ്തു.
മുൻകാലജീവിതം
ഇളയ ഇരട്ട സഹോദരൻ മുഹമ്മദിനൊപ്പം 998-ൽ ഗസ്‌നാവി സാമ്രാജ്യ തലസ്ഥാനമായ ഗസ്‌നിയിലാണ് മസ്ഊദ് ജനിച്ചത്. 1015-ൽ മസൂദിനെ ഗസ്‌നാവി സാമ്രാജ്യത്തിന്റെ അവകാശിയായി നിയമിച്ച പിതാവ് കൂടാതെ ഹെറാത്തിന്റെ ഗവർണറായും അദ്ദേഹത്തിന് നൽകി. അഞ്ച് വർഷത്തിന് ശേഷം, അപ്പോഴും ഒരു പാഗൻ പ്രദേശമായിരുന്ന ഘൂറിൽ അദ്ദേഹം ഒരു സൈനിക പര്യവേഷണത്തിന് നേതൃത്വം നൽകി. പിന്നീട് മസ്ഊദ് ജിബാലിലെ തന്റെ പിതാവിന്റെ സൈനിക പ്രചാരണങ്ങളിൽ പങ്കെടുക്കുകയും അവിടെ അവർ മജ്ദ് അൽ-ദൗലയുടെ ഭരണത്തിൻ കീഴിലായിരുന്ന റേയിലെ ബുയിദ് അമിറേറ്റിനെ സാമ്രാജ്യത്തോട് കൂട്ടിച്ചേർത്തു.
മസ്ഊദിന്റെ പിതാവ് ആ പ്രദേശം വിട്ടശേഷം, പടിഞ്ഞാറൻ ഇറാനിലെ ഗസ്നാവി സാമ്രാജ്യത്തിൻറെ വികസന പ്രവർത്തനങ്ങളുടെ ചുമതല മസ്ഊദിൽ വന്നുചേർന്നതോടെ കൂടുതൽ പടിഞ്ഞാറ് തന്റെ സൈനിക പ്രചാരണങ്ങൾ തുടർന്ന അദ്ദേഹത്തിന് അവിടെ കക്കുയിദ് ഭരണാധികാരി മുഹമ്മദ് ഇബ്ൻ റുസ്തം ദുഷ്മാൻസിയറിനെ പരാജയപ്പെടുത്താൻ സാധിക്കുകയും ഗസ്നാവിദ് പരമാഅധികാരം അംഗീകരിക്കാൻ സമ്മതിച്ച റുസ്തം ഒരു ഉടമ്പടിയിലേർപ്പെടാൻ സമ്മതിക്കുകയും ചെയ്തു.
എന്നിരുന്നാലും, മുഹമ്മദ് റുസ്തം ഉടമ്പടി ലംഘിച്ചുകൊണ്ട് 1030-ൽ റേ നഗരം ഗസ്നാവികളിൽ നിന്ന് പിടിച്ചെടുത്തു. അതേ കാലയളവിൽ, മസൂദുമായുള്ള മോശം ബന്ധം കാരണം, പിതാവ് മഹ്മൂദ്, തന്റെ അഭിപ്രായം മാറ്റുകയും, ഭരണകൂടത്തിലും സൈനിക കാര്യങ്ങളിലും മസ്ഊദിനെക്കാൾ പരിചയം വളരെ കുറവായിരുന്ന മൊഹമ്മദിനെ തന്റെ അനന്തരാവകാശിയായി നിയമിച്ചു. പിതാവ് മഹമൂദ് താമസിയാതെ മരിച്ചതിനേത്തുടർന്ന് മുഹമ്മദ് രാജാവായി.
അധികാരത്തിനുള്ള പോരാട്ടം
എന്നിരുന്നാലും, അദ്ദേഹത്തിന്റെ അമ്മാവൻ യൂസഫ് ഇബ്‌ൻ സബുക്ടിഗിനും തൻറെ സൈനിക പ്രവർത്തനങ്ങളിലൂടെ രാജ്യത്ത് വലിയ പ്രശസ്തി നേടിയ അലി ദയയെപ്പോലുള്ള പ്രമുഖ ഉദ്യോഗസ്ഥരുമുൾപ്പെടെയുള്ള ഗസ്‌നാവി സൈന്യവും മസൂദിന് അനുകൂലമായിരുന്നു. മസ്ഊദിനൊപ്പം അദ്ദേഹത്തിന്റെ മുൻ സഹായി അബു സഹൽ സാവ്സാനിയും ഉണ്ടായിരുന്നു. എന്നിരുന്നാലും, തന്റെ സൈന്യത്തെ കൂടുതൽ ശക്തിപ്പെടുത്തുന്നതിനായി, മസ്ഊദ് തുർക്ക്മെൻ തലവന്മാരായിരുന്ന യഗ്മൂർ, ഖിസിൽ, ബോഗ, ഗോക്താഷ് എന്നിവരടങ്ങിയ ഒരു കൂട്ടം തുർക്ക്മെൻസിനെ റിക്രൂട്ട് ചെയ്തു.
ഭരണകാലം
മസൂദ് പിന്നീട് ഗസ്‌നിയിലേക്ക് നീങ്ങുകയും അവിടെ അദ്ദേഹം സഹോദരനെ പരാജയപ്പെടുത്തി തടവിലാക്കിക്കൊണ്ട് ഗസ്‌നാവി സാമ്രാജ്യത്തിന്റെ പുതിയ സുൽത്താനായി സ്വയം കിരീടധാരണം നടത്തി. മസ്ഊദ് അധികം താമസിയാതെ, പ്രീതി നഷ്ടപ്പെട്ട മുൻ രാഷ്ട്രതന്ത്രജ്ഞൻ അഹ്മദ് മെയ്മണ്ടിയെ ജയിലിൽ നിന്ന് മോചിപ്പിക്കുകയും, അദ്ദേഹത്തെ തന്റെ വസീറായി നിയമിക്കുകയും ചെയ്തു. ഖൊറാസന്റെ സൈന്യത്തിന്റെ കമാൻഡർ-ഇൻ-ചീഫായി അലി ദയയെ നിയമിച്ച അദ്ദേഹം അതേസമയം അഹ്മദ് ഇനൽറ്റിഗിൻ എന്ന മറ്റൊരു ജനറലിനെ ഇന്ത്യയിലെ സൈന്യത്തിന്റെ കമാൻഡർ-ഇൻ-ചീഫായി നിയമിച്ചു.
മസ്ഊദ് ഒരു മികച്ച സൈനിക നേതാവായിരുന്നുവെങ്കിലും, തന്റെ ഉദ്യോഗസ്ഥരുടെ ഉപദേശം ശ്രദ്ധിക്കാതിരുന്നതിനാൽ അത് പിന്നീട് അദ്ദേഹത്തിന്റെ ഭരണകാലത്തെ തകർച്ചിയിലേയ്ക്ക് നയിച്ചു. തന്റെ പിതാവിന്റെ ഭൂരിഭാഗം ഉദ്യോഗസ്ഥരും വഞ്ചകരാണെന്ന അദ്ദേഹം സംശയിച്ചതോടൊപ്പം സ്വന്തം അമ്മാവൻ യൂസഫും ശക്തനായ രാഷ്ട്രതന്ത്രജ്ഞൻ അലി ഇബ്ൻ ഇൽ-അർസ്‌ലാനും തടവിലാക്കപ്പെട്ടു. 1032-ൽ അഹ്മദ് മെയ്മണ്ടി മരിച്ചതിനേത്തുടർന്ന് അഹ്മദ് ഷിറാസി മസ്ഊദിന്റെ വസീറായി നിയമിതനായി. കുറച്ചുകാലത്തിനുശേഷം, മസ്ഊദിന്റെ ഗവർണറും ഖ്വാരസ്മിലെ യഥാർത്ഥ ഭരണാധികാരിയുമായിരുന്ന അൽതുൻ താഷിനെ, കാര-ഖാനിദ് ഭരണാധികാരി അലി ടിഗിൻ ബുഗ്രാ ഖാന്റെ രാജ്യം ആക്രമിക്കാൻ അയച്ചുവെങ്കിലും സമർഖണ്ഡിനടുത്തുള്ള ദബൂസിയ എന്ന പട്ടണത്തിൽ വച്ച് അയാൾ കൊല്ലപ്പെട്ടു. തുടർന്ന് അദ്ദേഹത്തിന്റെ മകൻ ഹാറൂൺ അധികാരമേറ്റു.
പടിഞ്ഞാറൻ ഇറാനിലെ യുദ്ധവും തുർക്കി നാടോടികളുമായുള്ള ഏറ്റുമുട്ടലും
1034-ൽ ഹറൂൺ ഗസ്‌നാവിദ് ഭരണത്തിൽ നിന്ന് സ്വാതന്ത്ര്യം പ്രഖ്യാപിക്കുകയും കാരാ-ഖാനിദ് ഭരണാധികാരി അലി ടിഗിനുമായി സഖ്യമുണ്ടാക്കുകയും ചെയ്തു. എന്നിരുന്നാലും, മസ്ഊദിന് ഹാറൂണിനെ വധിക്കാൻ കഴിയുകയും അലി ടിഗിൻ താമസിയാതെ മരണമടയുകയും ചെയ്തു. കാരാ-ഖാനിദുകളുമായുള്ള സഖ്യം തുടർന്നുകൊണ്ട് സഹോദരൻ ഇസ്മായിൽ ഖണ്ഡാൻ ഹാരൂണിന്റെ പിൻഗാമിയായി. ഇതിനിടയിൽ തുഗ്‌രിലിന്റെ നേതൃത്വത്തിൽ സെൽജുക് തുർക്കികൾ മസ്ഊദിനോട് അഭയം തേടി. എന്നിരുന്നാലും, മസ്ഊദ്, തുർക്കി നാടോടികളെ അപകടകാരികളായി കണക്കാക്കുകയും ഖൊറാസാനിൽ പുതുതായി നിയമിതനായ കമാൻഡർ-ഇൻ-ചീഫ് ബെഗ്തോഗ്ദിയുടെ നേതൃത്വത്തിൽ ഒരു സൈന്യത്തെ അയയ്ക്കുകയും ചെയ്തു. അധികം താമസിയാതെ സെൽജൂക്കുകളിൽനിന്ന്  സൈന്യം പരാജയം ഏറ്റുവാങ്ങുകയും അവർ ഗസ്‌നാവിദ് അധികാരത്തെ സെൽജൂക്കുകൾ അംഗീകരിച്ചതിന് പകരമായി നാസ, ഫരാവ, ദിഹിസ്ഥാൻ എന്നിവ വിട്ടുകൊടുക്കാൻ മസ്ഊദിനെ നിർബന്ധിച്ചു. സെൽജൂക്കുകളാൽ സൈന്യം ഉടൻ തന്നെ പരാജയപ്പെട്ടു. 1034-ൽ, കപ്പം ശേഖരിക്കുന്നതിനായി മസ്ഊദ് അമുലിലേക്ക് ഒരു സൈന്യവുമായി മാർച്ച് ചെയ്യുകയും അമുലിനെ നാല് ദിവസത്തേക്ക് കൊള്ളിവയ്പ്പ് നടത്തുകയും പിന്നീട് കത്തിക്കുകയും ചെയ്തു.
1035-ൽ പടിഞ്ഞാറൻ ഇറാനിൽ മറ്റൊരു അധിനിവേശം നടത്തിയ മസൂദ് ഒന്നാമൻ, അവിടെ വിമതനായ അബു കാലിജാറിനെ പരാജയപ്പെടുത്തി. പിന്നീട് മസ്ഊദ് ജിബാലിലേക്ക് നീങ്ങിയ മസൂദ്, അവിടെ കകുയിദ് ഭരണാധികാരി മുഹമ്മദിനെ വീണ്ടും പരാജയപ്പെടുത്തിയതോടെ അദ്ദേഹം അഹ്വാസിലെ ബുയിദുകളുടെ അടുത്തേയ്ക്കും തുടർന്ന് വടക്കുപടിഞ്ഞാറൻ ഇറാനിലേക്കും പലായനം ചെയ്യുകയും അവിടെ അയാൾ  ഒരു തുർക്ക്മെൻ സൈന്യത്തെ സംഘടിപ്പിക്കുകയും ചെയ്തു. 1037/8-ൽ, മസ്ഊദ് ഇന്ത്യയിൽ സൈനിക നടപടികളിൽ പങ്കെടുക്കവേ, മുഹമ്മദ് വീണ്ടും റേ നഗരം പിടിച്ചടക്കി. ഇതിനിടയിൽ, ബോറിറ്റിജിൻ എന്ന മറ്റൊരു കാരാ-ഖാനിദ് ഭരണാധികാരി ഗസ്നാവിദ് പ്രദേശങ്ങൾ ആക്രമിക്കുകയും ഖുത്താൽ, വക്ഷ് നഗരങ്ങൾ കൊള്ളയടിക്കുകയും ചെയ്തു. ചഘാനിയൻ പ്രദേശം കീഴടക്കാനും പ്രാദേശിക മുഹ്താജിദ് രാജവംശത്തെ പ്രദേശത്ത് നിന്ന് പുറത്താക്കാനും അദ്ദേഹത്തിന് കഴിഞ്ഞു.
സെൽജുക്കുകളുമായുള്ള യുദ്ധവും പതനവും
സെൽജൂക്കുകൾ ഖൊറാസാൻ നഗരങ്ങളെ ക്രമേണ കീഴടക്കാൻ തുടങ്ങി. അവർ നിഷാപൂർ പിടിച്ചടക്കിയപ്പോൾ, തുഗ്രിൽ ഖൊറാസാന്റെ ഭരണാധികാരിയായി സ്വയം പ്രഖ്യാപിച്ചു. ഖൊറാസനിലേക്ക് മടങ്ങിയെത്തിയ മസ്ഊദ്, ചഘനിയനെ വീണ്ടും കീഴടക്കാൻ ശ്രമിച്ചുവെങ്കിലും ബൊറിറ്റിഗിനാൽ പരാജയപ്പെടുത്തപ്പെട്ടു. എന്നിരുന്നാലും, ഹെറാറ്റിൽ നിന്നും നിഷാപൂരിൽ നിന്നും സെൽജൂക്കുകളെ പുറത്താക്കുന്നതിൽ അദ്ദേഹം വിജയിച്ചു. ഖൊറാസാനിൽ നിന്നുള്ള സെൽജുക് ഭീഷണി പൂർണ്ണമായും ഇല്ലായ്മ ചെയ്യാൻ അദ്ദേഹം ഉടൻ തന്നെ മെർവിലേക്ക് മാർച്ച് ചെയ്തു. അദ്ദേഹത്തിന്റെ സൈന്യത്തിൽ 50,000 പടയാളികളും 60 അല്ലെങ്കിൽ 12 യുദ്ധപരിശീലനം ലഭിച്ച ആനകളും ഉൾപ്പെട്ടിരുന്നു. അദ്ദേഹത്തോടൊപ്പം അദ്ദേഹത്തിന്റെ വിസിയർ അഹ്മദ് ഷിറാസി, അദ്ദേഹത്തിന്റെ ചീഫ് സെക്രട്ടറി അബു സഹൽ സാവ്സാനി, അദ്ദേഹത്തിന്റെ ജനറൽമാരായ അലി ദയ, ബെഗ്തോഗ്ദി, സുബാഷി, അഹ്മദ് മെയ്മണ്ടിയുടെ മകൻ അബ്ദുൽ റസാഖ് മെയ്മണ്ടി എന്നിവരും ഉണ്ടായിരുന്നു.
ദണ്ഡനാഖാൻ യുദ്ധം എന്നറിയപ്പെടുന്ന ഒരു യുദ്ധം മെർവിനടുത്തുവച്ച് നടക്കുകയും അവിടെ മസൂദിന്റെ സൈന്യത്തെ തുഗ്‌രിലിന്റെയും സഹോദരൻ ചാഗ്രി ബേഗിന്റെയും കക്കുയിദ് രാജകുമാരൻ ഫറാമർസിന്റെയും കീഴിലുള്ള വളരെ ചെറിയ ഒരു സൈന്യം പരാജയപ്പെടുത്തി. അങ്ങനെ മസ്ഊദിന് പടിഞ്ഞാറൻ ഖുറാസാന്റെ മുഴുവൻ നിയന്ത്രണവും ശാശ്വതമായി നഷ്ടപ്പെട്ടു. തന്റെ തലസ്ഥാനമായ ഗസ്‌നി നിലനിർത്താൻ മസ്ഊദിന് കഴിഞ്ഞെങ്കിലും അദ്ദേഹം നഗരം വിട്ട് ഇന്ത്യയിൽ ഒരു തലസ്ഥാനം സ്ഥാപിക്കാൻ തീരുമാനിച്ചു. മെർവിനടുത്തുള്ള വിനാശകരമായ ഗസ്‌നാവിദ് പരാജയത്തിന് അലി ദയയെയും മറ്റ് ജനറൽമാരെയും കുറ്റപ്പെടുത്തിയ മസ്ഊദ് അവരെ ഇന്ത്യയിൽ തടവിലാക്കി. എന്നിരുന്നാലും, അലി ദയയെ ഏറെ ബഹുമാനിച്ചിരുന്ന മസ്ഊദിന്റെ സൈന്യം മസ്ഊദിനെതിരെ കലാപം നടത്തുകയും അദ്ദേഹത്തിൻ‌റെ സഹോദരൻ മുഹമ്മദിനെ സിംഹാസനത്തിൽ പുനഃപ്രതിഷ്ടിക്കുകയും ചെയ്തു.
മരണവും അനന്തരഫലവും
പിന്നീട് ഗിരിയിൽ തടവിലാക്കിയ മൊഹമ്മദ് മസ്ഊദിനെ, അവിടെ മുഹമ്മദിന്റെയോ മുഹമ്മദിന്റെ മകൻ അഹമ്മദിന്റെയോ നിർദ്ദേശപ്രകാരം വധിച്ചു. മസൂദിന് മൗദൂദ് ഗസ്‌നാവി എന്ന് പേരുള്ള ഒരു മകനുണ്ടായിരുന്നു, പിന്നീട് മുഹമ്മദിനെ വധിച്ച അയാൾ പിതാവിൻറെ വധത്തിന് പ്രതികാരം ചെയ്യുകയും, തുടർന്ന് ഗസ്‌നാവിഡ് സാമ്രാജ്യത്തിന്റെ പുതിയ ഭരണാധികാരിയായി സ്വയം കിരീടമണിയുകയും ചെയ്തു. മസൂദിന് സൈദ്, ഇസാദ്-യാർ, മർദാൻ-ഷാ, മജ്ദൂദ്, ഇബ്രാഹിം, അലി, ഫാറൂഖ്-സാദ് എന്നിങ്ങനെ മറ്റ് പുത്രന്മാരും ഉണ്ടായിരുന്നു. അവസാനത്തെ മൂന്ന് പുത്രന്മാരും പിന്നീടുള്ള കാലഘട്ടങ്ങളിൽ ഗസ്നാവിഡ് സാമ്രാജ്യം ഭരിച്ചു.
സുന്നത്ത്
സുന്നത്ത് അഥവാ സുന്ന (അറബി: سنة) എന്നാൽ പരമ്പരാഗത മാർഗ്ഗം എന്നാണ് അർത്ഥം. ഇസ്ലാമിക സംജ്ഞയിൽ “പ്രവാചകന്റെ മാർഗ്ഗം“ അല്ലെങ്കിൽ “നബിചര്യ“ എന്നിങ്ങനെയും. മുഹമ്മദ് നബിയുടെ 23 വർഷത്തെ പ്രവാചക ജീവിതത്തിനിടയിൽ എടുത്ത പ്രവൃത്തികളാണിവ. നബിയുടെ വാക്കുകൾ, പ്രവൃത്തികൾ, മൗനാനുവാദങ്ങൾ എന്നിവയാണിത്. ഇവ ക്രോഡീകരിച്ചതിനെ ഹദീഥ് എന്നും വിളിക്കുന്നു.
മുഹമ്മദിന്റെ ശീലങ്ങളും സ്വഭാവങ്ങളും ഖുറാന്റെ വ്യാഖ്യാനങ്ങളും അനുസരിച്ച് മുസ്ലീങ്ങൾക്ക് വ്യവസ്ഥ ചെയ്തിട്ടുള്ള ജീവിതചര്യയെയാണ് സുന്ന എന്ന് വിളിക്കുന്നത്. ഈ വാക്ക് സുന്ന (سنة, ബഹുവചനം سنن sunan , അറബി ഭാഷ) سن ( അറബി ഭാഷ) എന്ന മൂലപദത്തിൽ നിന്നാണ് ഉണ്ടായിട്ടുള്ളത്. നേരായ ഒഴുക്ക് എന്നോ നടന്ന് തെളിഞ്ഞ വഴി എന്നോ ആണ് ഇതിന്റെ അർത്ഥം.
പ്രവാചകനായ മുഹമ്മദ് ശരിയത്തിന്റെ അദ്ധ്യാപകനായും ഏറ്റവും മികച്ച ഉദാഹരണമായും കാണിച്ച വഴിയായാണ് മത പഠനത്തിൽ സുന്നയെ കണക്കാക്കുന്നത്. ഇസ്ലാമിക വിശ്വാസമനുസരിച്ച് ദൈവിക ഹിതം പാലിക്കുവാനും മതപരമായ ചടങ്ങുകൾ നടത്തുവാനും ഈ മാതൃക പിന്തുടരേണ്ടതുണ്ട്. ഇത്തരം ശീലങ്ങൾ വ്യവസ്ഥ ചെയ്യുക എന്നതും ദൈവത്തിന്റെ ദൂതൻ എന്ന നിലയ്ക്ക് പ്രവാചകന്റെ ഒരു ചുമതലയായിരുന്നുവെന്ന് ഖുർആൻ പറയുന്നു.
മുഹമ്മദിന്റെ വചനങ്ങളും ശീലങ്ങളും സ്വഭാവങ്ങളും മൗനസമ്മതങ്ങളുമാണ് സുന്നയിൽ പെടുന്നത്: സുഹൃത്തുക്കളുമായും കുടുംബവുമായും ഭരണകൂടവുമായും എങ്ങനെ ഇടപെടണമെന്ന വിഷയം കൈകാര്യം ചെയ്യുന്നതിനാൽ ഇതിന് വളരെ പ്രാധാന്യമുണ്ട്. സുന്ന രേഖപ്പെടുത്തുന്നത് ഒരു അറേബ്യൻ പാരമ്പര്യമായിരുന്നു. ഇസ്ലാം മതം സ്വീകരിച്ചശേഷം അറബികൾ ഇത് ഇസ്ലാമിലേയ്ക്ക് കൊണ്ടുവരികയായിരുന്നു. ഒരു ചോദ്യത്തിനുത്തരം കാണാൻ ഖുറാൻ പരിശോധിച്ചശേഷം അതിനുത്തരം ലഭിച്ചില്ലെങ്കിൽ സുന്ന കണക്കിലെടുക്കാമെന്നാണ് കണക്കാക്കപ്പെടുന്നത്. "സുന്നി" എന്ന പ്രയോഗം സമൂഹത്തിന്റെ ഭാഗമായി ഈ വിശ്വാസപ്രമാണങ്ങൾ അനുസരിച്ച് ജീവിക്കുന്നവർ എന്നാണ്.
ഉദാഹരണങ്ങൾ
ക്ഷമ വിശ്വസ്തത, ലജ്ജ, വിനയം, വിട്ടുവീഴ്ച, കരുണ തുടങ്ങിയ നല്ല ഗുണങ്ങളെപ്പറ്റി പ്രവാചകവചനങ്ങളുണ്ട്.
അവലംബം
വർഗ്ഗം:ഇസ്ലാമികാചാരങ്ങൾ വർഗ്ഗം:ഇസ്ലാമികവിശ്വാസങ്ങൾ
ഐക്യരാഷ്ട്രസഭ സമാധാന സേന
സമാധാന സംരക്ഷണത്തിനും സമാധാന പുന:സ്ഥാപനത്തിനും ഐക്യരാഷ്ട്രസഭ രൂപീകരിച്ച അന്താരാഷ്ട്രസേനയാണ് ഐക്യരാഷ്ട്രസഭ സമാധാന സേന. അഭ്യന്തര കലഹം രൂക്ഷമായ രാജ്യങ്ങളിലെ പ്രശ്നങ്ങൾക്ക് പരിഹാരം കണ്ടെത്തി സമാധാനം നിലനിർത്തുകയാണ് ഇതിന്റെ പ്രധാന ഉദ്ദേശം. സമാധാനസേന പ്രദേശത്തെ സമാധാന പ്രവർത്തനങ്ങൾ വിശകലനം ചെയ്യുകയും യുദ്ധാനന്തര കരാറിന്റെ നടത്തിപ്പിന് രാജ്യങ്ങളെ സഹായിക്കുകയും ചെയ്യുന്നു. മേഖലയിലെ സമാധാനശ്രമങ്ങളിൽ ഇരുകൂട്ടർക്കും വിശ്വാസം ഉണ്ടാക്കുക, അധികാര കൈമാറ്റത്തിനുള്ള വേദിയൊരുക്കുക, തിരഞ്ഞെടുപ്പുകൾക്ക് സഹായിക്കുക, ക്രമസമാധാനം, സാമൂഹിക സാന്പത്തിക വികസനം തുടങ്ങിയ കാര്യങ്ങളിൽ ഐക്യരാഷ്ട്രസഭ സമാധാന സേന ശ്രദ്ധിക്കുന്നു. സൈനികരെയും പോലീസ് ഉദ്യോഗസ്തരെയും കൂടാതെ സാധാരണക്കാരും സമാധാനസേനയിലെ അംഗങ്ങളാണ്.
ഐക്യരാഷ്ട്രസഭ ഭരണഘടന (United Nations Charter) അന്താരാഷ്ട്ര സമാധാനവും സുരക്ഷിതത്വവും ഉറപ്പുവരുത്തുന്നതിനു സമാധാനസേനയെ ചുമതലപ്പെടുത്താൻ സുരക്ഷാ സമിതിക്കു അധികാരം നൽകിയിരിക്കുന്നു. സേനയെ വിന്യസിക്കുന്നതിനുവേണ്ടി രാജ്യങ്ങൾ സുരക്ഷാ സമിതിയെ സമീപിക്കുന്നു.
അവലംബം
വർഗ്ഗം:ഐക്യരാഷ്ട്രസഭയുടെ ഏജൻസികൾ വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
സാവിത്രി ദേവി
സാവിത്രി ദേവി മുഖർജി (30 സെപ്റ്റംബർ 1905 - ഒക്ടോബർ 22, 1982) മാക്സിമിയാനി പോർട്ടാസ് എന്ന ഗ്രീക്ക്-ഫ്രഞ്ച്-ഇറ്റാലിയൻ എഴുത്തുകാരന്റെ പേരിനെ അനുസ്മരിക്കുന്ന തൂലികാനാമം ആയിരുന്നു ഉപയോഗിച്ചിരുന്നത്. ഗാഢപരിസ്ഥിതിവാദം നാസിസം, എന്നിവയുടെ പ്രമുഖ വക്താവും രണ്ടാം ലോകമഹായുദ്ധകാലത്ത് ഇന്ത്യയിലെ സായുധസേനകളെ ചാരപ്രവർത്തനം നടത്താൻ സഹായിച്ച ആക്സിസിലെ പ്രവർത്തകയുമായിരുന്നു. 1960 കളിൽ നാസി പോരാട്ടങ്ങളിലെ നേതൃത്വനിരയിലെ അംഗമായിരുന്നുകൊണ്ട് മനുഷ്വരെ മൃഗങ്ങളെപ്പോലെക്കാണുന്ന നയത്തിനെതിരെയവർ എഴുതി.
സാവിത്രി ഹിന്ദുമതത്തിന്റെയും നാസിസത്തിന്റെയും സമന്വയത്തിന്റെ വക്താവായിരുന്നു. അഡോൾഫ് ഹിറ്റ്ലർ ഹിന്ദു ദൈവമായ വിഷ്ണുവിന്റെ അവതാരമാണെന്ന് പ്രഖ്യാപിച്ചു. ഏറ്റവും മോശമായ ലോകയുഗമായ കലിയുഗത്തിന്റെ അന്ത്യത്തിലേക്ക് നയിക്കുന്ന ഹിറ്റ്ലറെ മാനവികതയ്ക്കുവേണ്ടിയുള്ള ത്യാഗമായി അവർ ചിത്രീകരിച്ചു. അത് തിന്മയുടെ ശക്തികളായി കണ്ട ജൂതന്മാരാൽ പ്രചോദിപ്പിക്കപ്പെട്ടതാണെന്ന് അവർ വിശ്വസിച്ചു.
അവരുടെ രചനകൾ നവ നാസിസത്തെയും നാസി നിഗൂഢയെയും സ്വാധീനിച്ചിട്ടുണ്ട്. യഹൂദമതവും ക്രിസ്തുമതവും തള്ളിക്കളഞ്ഞുകൊണ്ട് അവർ ദിവ്യ ഊർജ്ജ പദാർത്ഥങ്ങൾ ചേർന്ന പ്രകൃതിയുടെ ഒരൊറ്റ പ്രപഞ്ചമായ പന്തീസിസ്റ്റ് മോണിസത്തിന്റെ ഒരു രൂപത്തിൽ അവർ വിശ്വസിച്ചു. നിയോ-നാസിസത്തിനുള്ളിൽ, അവർ നിഗൂഢത, പരിസ്ഥിതി, ന്യൂ ഏജ് പ്രസ്ഥാനം എന്നിവ പ്രോത്സാഹിപ്പിച്ചു. കൂടുതൽ സമകാലീനമായി, അവർ ആൾട്ട്റൈറ്റ് സ്വാധീനിച്ചു. ചിലിയൻ നയതന്ത്രജ്ഞൻ മിഗുവൽ സെറാനോയെയും അവർ സ്വാധീനിച്ചു. 1982 -ൽ ഫ്രാങ്കോ ഫ്രെഡ തന്റെ സൃഷ്ടിയായ ഗോൾഡ് ഇൻ ദ ഫർണസിൽ ഒരു ജർമ്മൻ വിവർത്തനം പ്രസിദ്ധീകരിച്ചു. അദ്ദേഹത്തിന്റെ വാർഷിക അവലോകനത്തിന്റെ നാലാമത്തെ വാല്യമായ റിസ്ഗാർഡോ (1980–), സാവിത്രി ദേവിക്ക് "ആര്യൻ പാഗനിസത്തിന്റെ മിഷനറി" ആയി സമർപ്പിച്ചു.
ഫ്രാങ്കോയിസ് ഡിയോർ, ഓട്ടോ സ്കോർസെനി, ജോഹാൻ വോൺ ലിയേഴ്സ്, ഹാൻസ്-ഉൾരിച്ച് റുഡൽ എന്നിവരുടെ യുദ്ധാനന്തര വർഷങ്ങളിലെ ഒരു സഹപ്രവർത്തകയായിരുന്നു സാവിത്രി. വേൾഡ് യൂണിയൻ ഓഫ് നാഷണൽ സോഷ്യലിസ്റ്റിന്റെ സ്ഥാപക അംഗങ്ങളിൽ ഒരാളായിരുന്നു അവർ.
കൃതികൾ
ലഘുചിത്രം
ബാഹ്യ ലിങ്കുകൾ
വർഗ്ഗം:1905-ൽ ജനിച്ചവർ വർഗ്ഗം:1982-ൽ മരിച്ചവർ വർഗ്ഗം:തൂലികാനാമങ്ങളിൽ എഴുതുന്നവർ വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:നിയോ-നാസികൾ വർഗ്ഗം:ഹിന്ദുമതത്തിലേക്ക് പരിവർത്തനം ചെയ്തവർ വർഗ്ഗം:ജീവചരിത്രകാരികൾ
സ്റ്റാർ വാർസ് : ദ ലാസ്റ്റ് ജെഡൈ
2017 ൽ പുറത്തിറങ്ങിയ ഒരു ഹോളിവുഡ് ചലച്ചിത്രമാണ് സ്റ്റാർ വാർസ് : ദ ലാസ്റ്റ് ജെഡൈ. റിയാൻ ജോൺസൺ കഥയെഴുതി സംവിധാനം ചെയ്ത ചലച്ചിത്രം 2015 ൽ റിലീസ് ചെയ്ത സ്റ്റാർ വാർസ് : ദ ഫോഴ്സ് അവേക്കൻസ് എന്ന ചിത്രത്തിന്റെ തുടർച്ചയാണ്. മാർക്ക് ഹാമിൽ, കാരി ഫിഷർ, ആഡം ഡ്രൈവർ, ഡെയ്സി റിഡ്‍ലീ, ജോൺ ബോയേഗ, ആൻഡി സെർക്കിസ്, ഗ്വെൻഡോളിൻ ക്രിസ്റ്റി എന്നിവർ ചിത്രത്തിൽ മുഖ്യ കഥാപാത്രങ്ങൾ അവതരിപ്പിക്കുന്നു. 2016 ഡിസംബറിൽ അന്തരിച്ച കാരി ഫിഷറിന്റെ അവസാനത്തെ പ്രകടനം എന്ന നിലക്ക് ഈ ചിത്രത്തിന് പ്രാധാന്യമുണ്ട്.
ചിത്രത്തിന്റെ അരങ്ങേറ്റം ലോസ് ആഞ്ചലസിൽ 2017 ഡിസംബർ 9 ന് നടന്നു. 2017 ഡിസംബർ 15 ന് അമേരിക്കയിൽ റിലീസ് ചെയ്യുകയും ചെയ്തു. ഈ ചിത്രം വളരെ മികച്ച അവലോകനങ്ങൾ നേടി. അതിന്റെ കഥ, സമാഹാരം, ആക്ഷൻ രംഗങ്ങൾ, വിഷ്വൽ ഇഫക്റ്റുകൾ, സംഗീത സ്കോർ, വൈകാരിക ഭാരം എന്നിവ പ്രസംസിക്കപ്പെട്ടു. ചില നിരൂപകർ "ദി എംപയർ സ്ട്രൈക്ക്സ് ബാക്ക്" നു ശേഷം ഫ്രാഞ്ചൈസിയിലെ ഏറ്റവും മികച്ച സിനിമയായി ഈ ചിത്രത്തെ പരിഗണിക്കരുന്നു. ലോകമൊട്ടാകെ 1,332 ദശലക്ഷം ഡോളർ നേടിയ ഈ സിനിമ ചരിത്രത്തിലെ പത്താമത് ഏറ്റവും കൂടുതൽ പണം നേടിയ ചിത്രമാണ്. സ്റ്റാർ വാർസ്: എപ്പിസോഡ് IX എന്ന് താൽകാലികമായി പേരിട്ട ഒരു തുടർച്ചചിത്രം 2019 ഡിസംബർ 20നു പുറത്തിറങ്ങുമെന്ന് കരുതുന്നു.
ബാഹ്യ കണ്ണികൾ
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:സ്റ്റാർ വാർസ്
കേരളത്തിലെ ഉഭയജീവികൾ
കേരളത്തിലെ ഉഭയജീവികളുടെ ശാസ്ത്രീയ വർഗ്ഗീകരണം ആധാരമാക്കിയുള്ള പട്ടിക.
പുറത്തേക്കുള്ള കണ്ണികൾ
വർഗ്ഗം:കേരളവുമായി ബന്ധപ്പെട്ട പട്ടികകൾ വർഗ്ഗം:ജീവികളുമായി ബന്ധപ്പെട്ട പട്ടികകൾ വർഗ്ഗം:കേരളത്തിലെ ജൈവവൈവിധ്യം